**Ordonanță de urgență**

**pentru modificarea şi completarea Legii nr. 227/2015 privind Codul fiscal**

Promovarea acestui act normativ este determinată în principal de necesitatea:

* implementării măsurilor din domeniul fiscal cuprinse în Programul de Guvernare, aprobat prin Hotărârea Parlamentului României nr. 53/2017 pentru acordarea încrederii Guvernului, publicată în Monitorul Oficial al României, Partea I, nr. 496 din 29 iunie 2017;
* elaborării Legii bugetului asigurărilor sociale de stat și a Legii bugetului de stat pentru anul 2018;
* asigurării predictibilității cadrului fiscal aplicabil pentru anul 2018 pentru mediul de afaceri;
* introducerii unor măsuri de consolidare a încasărilor din domeniul impozitului pe veniturile microîntreprinderilor și TVA;
* în vederea prevenirii și combaterii riscurilor de evaziune fiscală cu produse alcoolice și tutun prelucrat;
* transpunerii în legislația națională a prevederilor Directivei 2016/1164/UE a Consiliului din 12 iulie 2016 de stabilire a normelor împotriva practicilor de evitare a obligațiilor fiscale care au incidență directă asupra funcționării pieței interne (ATAD), publicată în Jurnalul Oficial al Uniunii Europene din 19 iulie 2016;
* reformării sistemelor sociale publice din România în vederea creșterii gradului de colectare a veniturilor la bugetul asigurărilor sociale de stat și de responsabilizare a angajatorilor în ceea ce privește plata la timp a contribuțiilor sociale obligatorii datorate atât de către aceștia, cât și de către angajați. În acest sens, se reduce numărul contribuțiilor sociale obligatorii, angajatorul urmând ca, în continuare, să stabilească, să rețină, să declare și să plătească obligațiile datorate;
* respectării prevederilor *Directivei 1999/62/CE de aplicare a taxelor la vehiculele grele de marfă pentru utilizarea anumitor infrastructuri*, prin actualizarea impozitului pentru vehiculele de transport de marfă cu masa autorizată egală sau mai mare de 12 tone , conform ratei de schimb a monedei euro (1 euro = 4,5878 lei)., astfel cum a fost publicată în Jurnalul Oficial al Uniunii Europene din 2 octombrie 2017(C331/04).

în considerarea faptului că aceste elemente constituie situaţii extraordinare a căror reglementare nu poate fi amânată şi vizează totodată interesul public,

în temeiul art. 115 alin. (4) din Constituţia României, republicată,

Guvernul României adoptă prezenta Ordonanță de urgență.

**Art. I -** Legea nr. 227/2015 privind Codul fiscal, publicată în Monitorul Oficial al României, Partea I, nr. 688 din 10 septembrie 2015, cu modificările şi completările ulterioare, se modifică și se completează după cum urmează:

**Titlul I - Dispoziții generale**

1. **La articolul 2, alineatul (2 ) se modifică și va avea următorul cuprins:**

”(2) Contribuţiile sociale obligatorii reglementate prin prezentul cod sunt următoarele:

a) contribuţiile de asigurări sociale, datorate bugetului asigurărilor sociale de stat;

b) contribuţia de asigurări sociale de sănătate, datorată bugetului Fondului naţional unic de asigurări sociale de sănătate;

c) contribuția asiguratorie pentru muncă, datorată bugetului de stat.”

**Titlul II - Impozitul pe profit**

1. **La articolul 25 alineatul (3) litera h) se modifică și va avea următorul cuprins:**

”h) dobânzile și alte costuri echivalente dobânzii din punct de vedere economic, potrivit art. 402; ”

1. **La articolul 25 alineatul (4) litera p) se modifică și va avea următorul cuprins:**

”p) cheltuielile cu dobânzile, stabilite în conformitate cu reglementările contabile conforme cu Standardele internaţionale de raportare financiară, în cazul în care mijloacele fixe/imobilizările necorporale/stocurile sunt achiziţionate în baza unor contracte cu plată amânată, pentru contribuabilii care nu aplică prevederile art. 402 ;”

1. **Art. 27 se abrogă.**
2. **După Capitolul III se introduce un nou capitol, Capitolul III1 - Norme împotriva practicilor de evitare a obligațiilor fiscale care au incidență directă asupra funcționării pieței interne, cu următorul cuprins:**

”**Art. 401** **Definiții specifice** - În sensul prezentului capitol, termenii și expresiile de mai jos au următoarele semnificații:

1. *costurile îndatorării* **-** cheltuiala reprezentând dobânda aferentă tuturor formelor de datorii, alte costuri echivalente din punct de vedere economic cu dobânzile, inclusiv alte cheltuieli suportate în legătură cu obținerea de finanțare potrivit reglementărilor legale în vigoare, dar fără a se limita la acestea: plăți în cadrul împrumuturilor cu participare la profit, dobânzi imputate la instrumente cum ar fi obligațiunile convertibile și obligațiunile cu cupon zero, sume în cadrul unor mecanisme de finanțare alternative cum ar fi ”finanțele islamice”, costul de finanțare al plăților de leasing financiar, dobânda capitalizată inclusă în valoarea contabilă a unui activ aferent sau amortizarea dobânzii capitalizate, sume calculate pe baza unui randament al finanțării în temeiul normelor privind prețurile de transfer acolo unde este cazul, dobânzi noționale în cadrul unor instrumente financiare derivate sau al unor acorduri de acoperire a riscului aferente împrumuturilor unei entități, anumite câștiguri și pierderi generate de diferențele de curs valutar la împrumuturi și instrumente legate de obținerea de finanțare, comisioane de garantare pentru mecanisme de finanțare, comisioane de intermediere și costuri similare aferente împrumuturilor de fonduri;

2. *costurile excedentare ale îndatorării* **-** suma cu care costurile îndatorării unui contribuabil depășesc veniturile din dobânzi și alte venituri echivalente din punct de vedere economic pe care le primește contribuabilul;

3. *perioadă fiscală* – perioada impozabilă stabilită potrivit prevederilor art. 16;

4. *întreprindere asociată –* oricare dintre următoarele:

a) o entitate în care contribuabilul deține direct sau indirect o participație, și anume drepturi de vot sau dețineri de capital în proporție de 25% sau mai mult, sau are dreptul să primească 25% sau mai mult din profitul entității respective;

b) o persoană fizică sau o entitate care deține direct sau indirect o participație, și anume drepturi de vot sau dețineri de capital în proporție de 25% sau mai mult într-un contribuabil, sau are dreptul să primească 25% sau mai mult din profitul contribuabilului;

c) toate persoanele și entitățile implicate, inclusiv contribuabilul, în situația în care o persoană fizică sau o entitate deține direct sau indirect o participație de 25% sau mai mult într-un contribuabil și în una sau mai multe persoane/entități.

5. *întreprindere financiară* – oricare dintre următoarele entități:

a) o instituție de credit sau o întreprindere de investiții, astfel cum este definită la art. 7 alin. (1^1) din Ordonanța de urgență a Guvernului nr. 99/2006 privind instituțiile de credit și adecvarea capitalului, cu modificările și completările ulterioare, sau un administrator de fonduri de investiții alternative, astfel cum este definit la art. 3 pct. 2 din Legea nr. 74/2015 privind administratorii de fonduri de investiții alternative, cu modificările ulterioare, sau o societate de administrare a unui organism de plasament colectiv în valori mobiliare, astfel cum este definită la art. 4 alin. (1) și art. 5 alin. (1) din Ordonanța de urgență a Guvernului nr. 32/2012 privind organismele de plasament colectiv în valori mobiliare și societățile de administrare a investițiilor, precum și pentru modificarea și completarea Legii nr. 297/2004 privind piața de capital, cu modificările și completările ulterioare;

b) o întreprindere de asigurare, astfel cum este definită la art. 1 alin. (2) pct. 3 din Legea nr. 237/2015 privind autorizarea și supravegherea activității de asigurare și reasigurare, cu modificările ulterioare;

c) o întreprindere de reasigurare, astfel cum este definită la art. 1 alin. (2) pct. 45 din Legea nr. 237/2015 privind autorizarea și supravegherea activității de asigurare și reasigurare, cu modificările ulterioare;

d) un administrator de pensii, astfel cum este definit la art. 2 alin. (1) pct. 8 din Legea nr. 411/2004 privind fondurile de pensii administrate privat, republicată, cu modificările și completările ulterioare;

e) instituții de pensii care gestionează sisteme de pensii considerate a fi sisteme de securitate socială care fac obiectul Regulamentului (CE) nr. 883/2004 al Parlamentului European și al Consiliului și al Regulamentului (CE) nr. 987/2009 al Parlamentului European și al Consiliului, precum și orice entitate juridică instituită în scopul investirii în astfel de sisteme;

f) un fond de investiții alternative (FIA) ce are personalitate juridică sau un administrator de fonduri de investiții alternative (AFIA), astfel cum este definit la art. 3 pct. 20-22 din Legea nr. 74/2015 privind administratorii de fonduri de investiții alternative, cu modificările ulterioare;

g) un organism de plasament colectiv în valori mobiliare (OPCVM), astfel cum este definit la art. 2 alin. (1) din Ordonanța de urgență a Guvernului nr. 32/2012 privind organismele de plasament colectiv în valori mobiliare și societățile de administrare a investițiilor, precum și pentru modificarea și completarea Legii nr. 297/2004 privind piața de capital, cu modificările și completările ulterioare;

h) o contraparte centrală, astfel cum este definită la art. 2 pct. 1 din Regulamentul (UE) nr. 648/2012 al Parlamentului European și al Consiliului;

i) un depozitar central de titluri de valoare, astfel cum este definit la art. 2 alin. (1) pct. 1 din Regulamentul (UE) nr. 909/2014 al Parlamentului European și al Consiliului.

6. s*tat membru* **-** are înțelesul dat la art. 24 alin. (5) lit. a);

*7. stat terț -* are înțelesul dat la art. 24 alin. (5) lit. c);

*8. transferul de active* - operațiunea prin care România pierde dreptul de a impozita activele transferate, în timp ce activele rămân în proprietatea legală sau economică a aceluiași contribuabil;

9. *transferul rezidenței fiscale* - operațiunea prin care contribuabilul nu mai are rezidența fiscală în România și dobândește rezidență fiscală în alt stat membru sau într-un stat terț;

10. *transferul unei activități economice desfășurate printr-un sediu permanent* - operațiunea prin care contribuabilul nu mai are prezență fiscală în România și dobândește o astfel de prezență în alt stat membru sau într-un stat terț, fără să dobândească rezidență fiscală în acel stat membru sau stat terț;

**Art. 402****Reguli privind limitarea deductibilității dobânzii** **și a altor costuri echivalente dobânzii din punct de vedere economic**

(1) În sensul prezentului articol, costurile excedentare ale îndatorării, astfel cum sunt definite potrivit pct. 2 al art. 401, care depășesc plafonul deductibil reprezentat de echivalentul în lei al sumei de 200.000 euro calculat la cursul de schimb comunicat de Banca Națională a României valabil pentru ultima zi a trimestrului/anului fiscal, după caz, sunt deduse limitat, în perioada fiscală în care sunt suportate, până la nivelul a 10% din baza stabilită conform algoritmului de calcul prevăzut la alin. (2).

(2) Baza de calcul utilizată pentru stabilirea costurilor excedentare ale îndatorării, deductibile la calculul rezultatului fiscal, o reprezintă diferența dintre veniturile și cheltuielile înregistrate conform reglementărilor contabile aplicabile, în perioada fiscală de referință, din care se scad veniturile neimpozabile și la care se adaugă cheltuielile cu impozitul pe profit, costurile excedentare ale îndatorării, precum și sumele deductibile reprezentând amortizarea fiscală, determinate potrivit art. 28.

(3) În condiţiile în care baza de calcul are o valoare negativă sau egală cu zero, cheltuielile excedentare ale îndatorării sunt nedeductibile în perioada fiscală de calcul și se reportează potrivit alin. (6).

(4) Prin excepție de la alin. (1), în cazul în care contribuabilul este o entitate independentă, în sensul că nu face parte dintr-un grup consolidat în scopuri de contabilitate financiară și nu are nicio întreprindere asociată și niciun sediu permanent, acesta deduce integral costurile excedentare ale îndatorării, în perioada fiscală în care sunt suportate acestea.

(5) Se exclud din domeniul de aplicare al alin. (1) costurile excedentare ale îndatorării rezultate din împrumuturi utilizate pentru finanțarea unui proiect de infrastructură publică pe termen lung care are scopul de a furniza, de a îmbunătății, de a opera și/sau de a menține un activ de mari dimensiuni, considerat a fi de interes public general, dacă operatorii de proiect sunt înregistrați în Uniunea Europeană, iar costurile îndatorării, activele utilizate în scopul proiectului și veniturile înregistrate de operatorii de proiect provin din/în Uniunea Europeană. Excluderea ia în considerare atât veniturile cât și costurile aferente unor proiecte de infrastructură publică pe termen lung.

(6) Costurile excedentare ale îndatorării care nu pot fi deduse în perioada fiscală de calcul în conformitate cu alin. (1)-(2), se reportează, fără limită de timp, în anii fiscali următori în aceleași condițiile de deducere, conform prezentului articol.

**(7**) Pentru contribuabilii care intră sub incidența prevederilor alin. (1)-(2), prin excepție de la art. 7 pct. 44 și pct. 45, valoarea fiscală a activelor nu include costuri de dobândă și alte costuri echivalente dobânzii din punct de vedere economic.

(8) Regulile prevăzute de prezentul articol sunt aplicabile și dobânzilor și pierderilor nete din diferențe de curs valutar, reportate potrivit prevederilor art. 27, prevederi în vigoare până la data de 31 decembrie 2017 inclusiv.

**Art. 403 Regimul fiscal al transferurilor de active, de rezidență fiscală și/sau de activitate economică desfășurată printr-un sediu permanent pentru care România pierde dreptul de impozitare**

(1) Pentru transferurile de active, de rezidență fiscală și/sau de activitate economică desfășurată printr-un sediu permanent, așa cum sunt definite la pct. 8, 9 și 10 ale art. 401, contribuabilul este supus impozitului pe profit, în conformitate cu următoarele reguli:

a) se determină diferența între prețul de piață al activelor transferate într-o perioadă impozabilă și valoarea lor fiscală, potrivit pct. 32, pct. 44 și pct. 45 ale art. 7;

b) în cazul în care diferența calculată potrivit lit. a) reprezintă un câștig, asupra acestuia se aplică cota prevăzută la art. 17;

c) în cazul în care diferența calculată potrivit lit. a) reprezintă o pierdere, aceasta se recuperează din câștigurile rezultate din operaţiuni de aceeaşi natură, potrivit modalității de recuperare prevăzute de art. 31.

(2) Impozitul calculat potrivit alin. (1) se declară și se plătește, pentru perioada impozabilă de referință, potrivit prevederilor art. 41- 42.

(3) Prezentul articol se aplică în următoarele situații:

a) contribuabilul transferă active de la sediul central din România la sediul său permanent dintr-un alt stat membru sau dintr-un stat terț, în măsura în care, ca urmare a transferului, România pierde dreptul de a impozita activele transferate;

b) contribuabilul transferă active de la sediul permanent din România la sediul central sau la un alt sediu permanent dintr-un alt stat membru sau dintr-un stat terț, în măsura în care, ca urmare a transferului, România pierde dreptul de a impozita activele transferate;

c) contribuabilul își mută rezidența fiscală din România într-un alt stat membru sau într-un stat terț, cu excepția acelor active care rămân legate efectiv de un sediu permanent în România;

d) contribuabilul transferă activitatea economică desfășurată în România printr-un sediu permanent către un alt stat membru sau către un stat terț, în măsura în care, ca urmare a transferului, România pierde dreptul de a impozita activele transferate.

(4) Contribuabilul care aplică regulile de la alin. (1)-(3) beneficiază de dreptul de eșalonare la plată pentru acest impozit, dacă sunt îndeplinite condițiile prevăzute de Codul de procedură fiscală și dacă se află în oricare dintre următoarele situații:

a) transferă active de la sediul central din România la sediul său permanent dintr-un alt stat membru sau dintr-un stat terț care este parte la Acordul privind Spațiul Economic European, denumit în continuare Acordul privind SEE, iar ca urmare a transferului, România pierde dreptul de a impozita activele transferate;

b) transferă active de la sediul permanent din România la sediul central sau la un alt sediu permanent dintr-un alt stat membru sau dintr-un stat terț care este parte la Acordul privind SEE iar ca urmare a transferului, România pierde dreptul de a impozita activele transferate;

c) își mută rezidența fiscală din România într-un alt stat membru sau într-un stat terț care este parte la Acordul privind SEE, cu excepția acelor active care rămân legate efectiv de un sediu permanent în România;

d) transferă activitatea economică desfășurată în România printr-un sediu permanent către un alt stat membru sau către un stat terț, în măsura în care, ca urmare a transferului, România pierde dreptul de a impozita activele transferate.

Prezentul alineat se aplică în ceea ce privește statele terțe care sunt parte la Acordul privind SEE dacă acestea au încheiat un acord cu România sau cu Uniunea Europeană referitor la asistența reciprocă în materie de recuperare a creanțelor fiscale, echivalentă cu asistența reciprocă prevăzută în Directiva 2010/24/UE a Consiliului, ale cărei prevederi sunt transpuse în cadrul Capitolului II ”Asistența reciprocă în materie de recuperare a creanțelor legate de taxe, impozite, drepturi și alte măsuri” al titlului X ”Aspecte internaționale” din Codul de procedură fiscală.

(5) Eșalonarea la plată acordată potrivit alin. (4) își pierde valabilitatea, pe lângă cazurile prevăzute în Codul de procedură fiscală, și în următoarele cazuri:

a) activele transferate sau activitatea economică desfășurată printr-un sediu permanent sunt vândute sau sunt cedate în oricare alt mod;

b) activele transferate sunt ulterior retransferate într-un stat terț;

c) rezidența fiscală a contribuabilului sau activitatea economică transferată inițial din România la un sediu permanent dintr-un alt stat membru, este ulterior retransferată într-un stat terț.

Literele b) și c) nu se aplică în ceea ce privește statele terțe care sunt părți la Acordul privind SEE dacă acestea au încheiat un acord cu România sau cu Uniunea Europeană referitor la asistența reciprocă în materie de recuperare a creanțelor fiscale, echivalentă cu asistența reciprocă prevăzută în Directiva 2010/24/UE a Consiliului, ale cărei prevederi au fost transpuse în cadrul Capitolului II ”Asistența reciprocă în materie de recuperare a creanțelor legate de taxe, impozite, drepturi și alte măsuri” al titlului X ”Aspecte internaționale” din Codul de procedură fiscală.

(6) Dispozițiile alin. (4) și (5) se completează cu prevederile Capitolului IV ”Înlesniri la plată” din cadrul titlului VII ”Colectarea creanţelor fiscale” din Codul de procedură fiscală.

(7) În cazul transferului activelor, al rezidenței fiscale sau al activității economice desfășurate printr-un sediu permanent, din alt stat membru în România, prin excepție de la pct. 44 al art.7, valoarea fiscală a acestor active, utilizată la determinarea rezultatului fiscal, este valoarea stabilită de către statul membru al contribuabilului sau al sediului permanent care a efectuat transferul în România, întrebuințată pentru calculul impozitului pe profit la momentul pierderii dreptului de impozitare de către celălalt stat membru, afară de cazul în care această valoare nu reflectă valoarea de piață.

(8) Sub condiția stabilirii faptului că activele transferate revin în termen de maximum 12 luni în România, prezentul articol nu se aplică transferurilor de active legate de: finanțarea prin instrumente financiare sau constituite ca garanție, îndeplinirea anumitor cerințe prudențiale de capital sau de gestionare a lichidităților.

**Art. 404 Regula generală antiabuz** **-** În scopul calculării obligațiilor fiscale, nu se ia în considerare un demers conținând una sau mai multe etape ori părți, după caz sau o serie de demersuri care, având în vedere toate faptele și circumstanțele relevante, nu sunt oneste, fiind întreprinse cu scopul principal sau cu unul dintre scopurile principale de a obține un avantaj fiscal și nu din motive comerciale valabile care reflectă realitatea economică, astfel cum prevede art. 11.

**Art. 405 Reguli privind societățile străine controlate**

(1)O entitate, inclusiv un sediu permanent, ale cărei profituri nu sunt supuse impozitării sau sunt scutite de impozit pe profit în România, este tratată ca societate străină controlată potrivit prevederilor prezentului articol, dacă sunt îndeplinite cumulativ următoarele condiții:

a) entitatea este deținută, direct sau indirect, de un contribuabil plătitor de impozit pe profit potrivit prezentului titlu, într-un procent ce depășește 50% din capital sau în cazul în care contribuabilul are dreptul să primească mai mult de 50% din profiturile entității;

b) impozitul pe profit plătit efectiv pentru profiturile sale de către entitatea controlată este mai mic decât diferența dintre impozitul pe profit care ar fi fost perceput de la entitate, în conformitate cu prevederile prezentului titlu și impozitul pe profit plătit efectiv pentru profiturile sale de către entitate. În sensul prezentei litere, nu este luat în considerare sediul permanent al unei entități tratate ca societate străină controlată, în măsura în care sediul nu este supus impozitării sau este scutit de impozit în jurisdicția societății străine controlate respective.

(2) În cazul în care o entitate este tratată ca societate străină controlată, potrivit prevederilor alin. (1), contribuabilul plătitor de impozit pe profit care o controlează, include în baza impozabilă veniturile nedistribuite ale entității care au provenit din următoarele :

a) dobânzi sau orice alte venituri generate de active financiare;

b) redevențe sau orice alte venituri generate de drepturi de proprietate intelectuală;

c) dividende și venituri din transferul titlurilor de participare;

d) venituri din leasing financiar;

e) venituri din activități de asigurare, activități bancare sau alte activități financiare;

f) venituri de la societăți care obțin aceste venituri din bunuri și servicii cumpărate de la întreprinderi asociate sau vândute acestora și care au o valoare economică adăugată redusă sau inexistentă.

Prezentul alineat nu se aplică în cazul în care societatea străină controlată desfășoară o activitate economică semnificativă, susținută de personal, echipamente, active și spații, astfel cum o demonstrează faptele și circumstanțele relevante, precum și în cazul în care societatea străină controlată își are reședința sau este situată într-un stat terț care este parte la Acordul privind SEE.

(3) Sunt exceptate de la aplicarea prevederilor alin. (2), următoarele:

a) entitatea tratată ca societate străină controlată în conformitate cu alin. (1), dacă aceasta înregistrează într-o perioadă fiscală venituri din categoriile prevăzute de alin. (2), reprezentând o treime sau mai puțin de o treime din totalul veniturilor înregistrate în perioada fiscală de calcul;

b) întreprinderea financiară, tratată ca societate străină controlată potrivit alin. (1), dacă aceasta înregistrează într-o perioadă fiscală venituri de natura celor prevăzute de alin. (2) care provin din operațiuni desfășurate cu contribuabilul român sau cu întreprinderile asociate ale acestuia, reprezentând o treime sau mai puțin de o treime din venituri.

(4) Veniturile prevăzute la alin. (2) se includ în baza impozabilă a contribuabilului plătitor de impozit pe profit, potrivit dispozițiilor prezentului titlu, proporțional cu participația contribuabilului în entitatea controlată.

(5) Veniturile prevăzute de alin. (2) se includ în baza impozabilă a contribuabilului, aferentă perioadei sale fiscale în cursul căreia se încheie perioada fiscală a entității controlate.

(6) Pierderile fiscale înregistrate de un sediu permanent calificat, potrivit alin. (1), ca entitate controlată, urmează regimul instituit la art. 40.

(7) Pentru evitarea dublei impuneri, în situația în care entitatea distribuie profit contribuabilului, iar acest profit distribuit este deja inclus în veniturile impozabile ale contribuabilului, în temeiul prezentului articol, cuantumul veniturilor astfel incluse anterior în baza impozabilă a contribuabilului se deduce din rezultatul fiscal al acestuia, în perioada fiscală în care se calculează cuantumul impozitului datorat pentru profitul distribuit.

(8) Pentru evitarea dublei impuneri, în cazul în care contribuabilul cedează participația sa într-o entitate controlată sau activitatea economică desfășurată printr-un sediu permanent, iar o parte a încasărilor din cedare a fost inclusă anterior în baza impozabilă a contribuabilului, în temeiul prezentului articol, cuantumul respectiv se deduce din rezultatul fiscal în perioada fiscală în care se calculează cuantumul impozitului datorat pentru încasările respective.

(9) Contribuabilul scade din impozitul pe profit datorat, potrivit prevederilor art. 39, impozitul plătit unui stat străin de entitatea controlată/sediul său permanent.

**Art. 406 Compatibilitatea cu legislația europeană**

Dispozițiile prezentului capitol transpun prevederile Directivei 2016/1164/UE a Consiliului din 12 iulie 2016 de stabilire a normelor împotriva practicilor de evitare a obligațiilor fiscale care au incidență directă asupra funcționării pieței interne, publicată în Jurnalul Oficial al Uniunii Europene seria L nr. 193 din 19 iulie 2016, cu excepția prevederilor referitoare la tratamentul neuniform al elementelor hibride, pentru care termenul de transpunere a fost amânat, potrivit art. 1 pct. 7 din Directiva 2017/952/UE, până la 31 decembrie 2019, din necesitatea continuării lucrărilor.”

**Titlul III - Impozitul pe veniturile microîntreprinderilor**

1. **La articolul 47 alineatul (1), literele a) și b) se abrogă.**
2. **La articolul 47 alineatul (1), litera c) se modifică și va avea următorul cuprins:**

„c) a realizat venituri care nu au depăşit echivalentul în lei a 1.000.000 euro. Cursul de schimb pentru determinarea echivalentului în euro este cel valabil la închiderea exerciţiului financiar în care s-au înregistrat veniturile;”

1. **La articolul 47, după alineatul (2) se introduce un nou alineat, alineatul (3), cu următorul cuprins:**

„(3) Nu intră sub incidenţa prezentului titlu următoarele persoane juridice române:

a) Fondul de garantare a depozitelor în sistemul bancar, constituit potrivit legii;

b) Fondul de compensare a investitorilor, înfiinţat potrivit legii;

c) Fondul de garantare a pensiilor private, înfiinţat potrivit legii;

d) Fondul de garantare a asiguraţilor, constituit potrivit legii;

e) entitatea transparentă fiscal cu personalitate juridică.”

1. **La articolul 48, alineatele (4), (5), (51), (52) și (6) se abrogă.**
2. **La articolul 51, alineatele (5) și (6) se modifică și vor avea următorul cuprins:**

(5)În cazul în care, în cursul anului fiscal, numărul de salariaţi se modifică, cotele de impozitare prevăzute la alin. (1) se aplică în mod corespunzător, începând cu trimestrul în care s-a efectuat modificarea, potrivit legii. Pentru microîntreprinderile care au un salariat, şi care aplică cota de impozitare prevăzută la alin. (1) lit. a), al căror raport de muncă încetează, condiţia referitoare la numărul de salariaţi se consideră îndeplinită dacă în cursul aceluiaşi trimestru este angajat un nou salariat.

(6) Pentru microîntreprinderile care nu au niciun salariat, în situaţia în care angajează un salariat, în scopul modificării cotelor de impozitare prevăzute la alin. (1), noul salariat trebuie angajat cu contract individual de muncă pe durată nedeterminată sau pe durată determinată pe o perioadă de cel puţin 12 luni.”

1. **Articolul 52 se modifică și va avea următorul cuprins:**

**„Reguli de ieşire din sistemul de impunere pe veniturile microîntreprinderii în cursul anului**

**Art. 52.** (1) Dacă în cursul unui an fiscal o microîntreprindere realizează venituri mai mari de 1.000.000 euro, aceasta datorează impozit pe profit, începând cu trimestrul în care s-a depăşit această limită.

(2) Limita fiscală prevăzută la alin. (1) se verifică pe baza veniturilor înregistrate cumulat de la începutul anului fiscal. Cursul de schimb pentru determinarea echivalentului în euro este cel valabil la închiderea exerciţiului financiar precedent.

(3) Calculul şi plata impozitului pe profit de către microîntreprinderile care se încadrează în prevederile alin. (1) se efectuează luând în considerare veniturile şi cheltuielile realizate începând cu trimestrul respectiv.”

1. **Articolul 54 se modifică și va avea următorul cuprins:**

**Reguli de determinare a condiţiilor de aplicare a sistemului de impunere pe veniturile microîntreprinderii**

„Art. 54. Pentru încadrarea în condiţiile privind nivelul veniturilor prevăzute la art. 47 alin. (1) lit. c) şi art. 52 , se vor lua în calcul aceleaşi venituri care constituie baza impozabilă prevăzută la art. 53.”

1. **După articolul 54 se introduce un nou articol, articolul 541, cu următorul cuprins:**

„**Reguli tranzitorii**

**541 .** Intră sub incidenţa art. 47 și microîntreprinderile care au optat să aplice prevederile art. 48 alin. (5) şi (52) până la data de 31 decembrie 2017 inclusiv, precum și persoanele juridice române care desfășoară activitățile care nu au intrat sub incidența prevederilor prezentului titlu aplicabil până la data de 31 decembrie 2017 inclusiv.”

**Titlul IV - Impozitul pe venit**

1. **La articolul 60, punctul 2 se modifică și va avea următorul cuprins:**

„ 2. persoanele fizice, pentru veniturile realizate din salarii şi asimilate salariilor prevăzute la art. 76 alin. (1) - (3), ca urmare a desfăşurării activităţii de creare de programe pentru calculator, în condițiile stabilite prin ordin comun al ministrului comunicațiilor și societății informaţionale, al ministrului muncii și justiției sociale, al ministrului educaţiei naționale şi al ministrului finanţelor publice;”

1. **La articolul 62, litera m) se modică și va avea următorul cuprins:**

„m) veniturile primite ca urmare a transferului dreptului de proprietate asupra bunurilor imobile şi mobile din patrimoniul personal, altele decât:

1. veniturile obținute, în bani și/sau în natură, din transferul unui număr mai mare de 2 autoturisme, definite potrivit legii, din patrimoniul personal, într-un an fiscal, indiferent de data dobândirii, care se supun impunerii potrivit prevederilor Cap. X – Venituri din alte surse;
2. câştigurile din transferul titlurilor de valoare şi orice alte operaţiuni cu instrumente financiare, inclusiv instrumente financiare derivate şi/sau din transferul aurului financiar definit potrivit legii, prevăzute la cap. V - Venituri din investiţii;
3. veniturile din transferul proprietăţilor imobiliare din patrimoniul personal prevăzute la cap. IX - Venituri din transferul proprietăţilor imobiliare din patrimoniul personal.”
4. **La articolul 64, teza introductivă a alineatului (1) se modifică și va avea următorul cuprins:**

„ Art. 64

**Cotele de impozitare**

(1) Cota de impozit este de 10% şi se aplică asupra venitului impozabil corespunzător fiecărei surse din fiecare categorie pentru determinarea impozitului pe veniturile din:

(...) ”

1. **La articolul 68 alineatul (4), litera i) se modifică și va avea următorul cuprins:**

„i) să reprezinte contribuţii de asigurări sociale plătite la sistemele proprii de asigurări sociale și/sau contribuții profesionale obligatorii plătite, potrivit legii, organizaţiilor profesionale din care fac parte contribuabilii;”

1. **La art. 68 alin. (5) lit k) se modifică și va avea următorul cuprins:**

„k) cheltuielile reprezentând contribuţii sociale obligatorii datorate în calitate de angajatori, potrivit titlului V;”

1. **La articolul 68 alineatul (5), litera l) se modifică și va avea următorul cuprins:**

”l) cheltuielile reprezentând contribuţia de asigurări sociale datorată de contribuabil potrivit prevederilor titlului V - Contribuţii sociale obligatorii, indiferent dacă activitatea se desfăşoară individual şi/sau într-o formă de asociere. Deducerea cheltuielilor respective se efectuează de organul fiscal competent la recalcularea venitului net anual/pierderii nete anuale, potrivit prevederilor art. 75;”

1. **La articolul 72, alineatul (2) se modifică și va avea următorul cuprins:**

“(2) Impozitul care trebuie reţinut se stabileşte prin aplicarea cotei de impunere de 7% la venitul brut.”

1. **La articolului 73, alineatul (2) se modifică și va avea următorul cuprins:**

“(2) Impozitul pe venit se calculează prin reţinere la sursă la momentul plăţii veniturilor de către plătitorii veniturilor, persoane juridice sau alte entităţi care au obligaţia de a conduce evidenţă contabilă, prin aplicarea cotei de 10% asupra venitului brut diminuat cu cheltuielile determinate prin aplicarea cotei forfetare de 40% asupra venitului brut . ”

1. **Articolul 75 se modifică și va avea următorul cuprins:**

“Art.75

**Recalcularea şi impozitarea venitului net din activităţi independente**

(1) Organul fiscal competent are obligaţia recalculării venitului net anual/pierderii nete anuale, determinat/determinată în sistem real, pe baza datelor din contabilitate, stabilit/stabilită potrivit Declaraţiei privind venitul realizat, prin deducerea din venitul net anual a contribuţiei de asigurări sociale datorată la sistemul public de pensii potrivit legii.

(2) Venitul net anual/Venitul net anual recalculat din activităţi independente se impozitează potrivit prevederilor cap. XI - Venitul net anual impozabil. ”

1. **La articolul 77, alineatele (2) și (3) se modifică și vor avea următorul cuprins:**

“(2) Deducerea personală se acordă pentru persoanele fizice care au un venit lunar brut de până la 1.950 lei inclusiv, astfel:

(i) pentru contribuabilii care nu au persoane în întreţinere - 510 lei;

(ii) pentru contribuabilii care au o persoană în întreţinere - 670 lei;

(iii) pentru contribuabilii care au două persoane în întreţinere - 830 lei;

(iv) pentru contribuabilii care au trei persoane în întreţinere - 990 lei;

(v) pentru contribuabilii care au patru sau mai multe persoane în întreţinere – 1.310 lei.

Pentru contribuabilii care realizează venituri brute lunare din salarii cuprinse între 1.951 lei şi 3.600 lei, inclusiv, deducerile personale sunt degresive faţă de cele de mai sus şi se stabilesc potrivit următorului tabel:

|  |  |  |  |  |  |  |
| --- | --- | --- | --- | --- | --- | --- |
| **Venit lunar brut** | | **Persoane aflate în întreținere** | | | | |
| **de la….la** | | **fără** | **1 pers.** | **2 pers.** | **3 pers.** | **4 și peste 4 pers.** |
| 1 | 1950 | 510 | 670 | 830 | 990 | 1310 |
| 1951 | 2000 | 495 | 655 | 815 | 975 | 1295 |
| 2001 | 2050 | 480 | 640 | 800 | 960 | 1280 |
| 2051 | 2100 | 465 | 625 | 785 | 945 | 1265 |
| 2101 | 2150 | 450 | 610 | 770 | 930 | 1250 |
| 2151 | 2200 | 435 | 595 | 755 | 915 | 1235 |
| 2201 | 2250 | 420 | 580 | 740 | 900 | 1220 |
| 2251 | 2300 | 405 | 565 | 725 | 885 | 1205 |
| 2301 | 2350 | 390 | 550 | 710 | 870 | 1190 |
| 2351 | 2400 | 375 | 535 | 695 | 855 | 1175 |
| 2401 | 2450 | 360 | 520 | 680 | 840 | 1160 |
| 2451 | 2500 | 345 | 505 | 665 | 825 | 1145 |
| 2501 | 2550 | 330 | 490 | 650 | 810 | 1130 |
| 2551 | 2600 | 315 | 475 | 635 | 795 | 1115 |
| 2601 | 2650 | 300 | 460 | 620 | 780 | 1100 |
| 2651 | 2700 | 285 | 445 | 605 | 765 | 1085 |
| 2701 | 2750 | 270 | 430 | 590 | 750 | 1070 |
| 2751 | 2800 | 255 | 415 | 575 | 735 | 1055 |
| 2801 | 2850 | 240 | 400 | 560 | 720 | 1040 |
| 2851 | 2900 | 225 | 385 | 545 | 705 | 1025 |
| 2901 | 2950 | 210 | 370 | 530 | 690 | 1010 |
| 2951 | 3000 | 195 | 355 | 515 | 675 | 995 |
| 3001 | 3050 | 180 | 340 | 500 | 660 | 980 |
| 3051 | 3100 | 165 | 325 | 485 | 645 | 965 |
| 3101 | 3150 | 150 | 310 | 470 | 630 | 950 |
| 3151 | 3200 | 135 | 295 | 455 | 615 | 935 |
| 3201 | 3250 | 120 | 280 | 440 | 600 | 920 |
| 3251 | 3300 | 105 | 265 | 425 | 585 | 905 |
| 3301 | 3350 | 90 | 250 | 410 | 570 | 890 |
| 3351 | 3400 | 75 | 235 | 395 | 555 | 875 |
| 3401 | 3450 | 60 | 220 | 380 | 540 | 860 |
| 3451 | 3500 | 45 | 205 | 365 | 525 | 845 |
| 3501 | 3550 | 30 | 190 | 350 | 510 | 830 |
| 3551 | 3600 | 15 | 175 | 335 | 495 | 815 |

Pentru contribuabilii care realizează venituri brute lunare din salarii de peste 3.600 lei nu se acordă deducerea personală.

(3) Persoana în întreţinere poate fi soţia/soţul, copiii sau alţi membri de familie, rudele contribuabilului sau ale soţului/soţiei acestuia până la gradul al doilea inclusiv, ale cărei venituri, impozabile şi neimpozabile, nu depăşesc 510 lei lunar, cu excepţia veniturilor prevăzute la art. 62 lit. o), w) şi x) şi/sau a pensiilor de urmaş cuvenite conform legii, precum şi a prestaţiilor sociale acordate potrivit art. 58 din Legea nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare.”

1. **La articolul 78 alineatul (2), prima teză a literei a) și litera b) se modifică și vor avea următorul cuprins:**

“(2) Impozitul lunar prevăzut la alin. (1) se determină astfel:

a) la locul unde se află funcţia de bază, prin aplicarea cotei de 10% asupra bazei de calcul determinată ca diferenţă între venitul net din salarii calculat prin deducerea din venitul brut a contribuţiilor sociale obligatorii aferente unei luni, datorate potrivit legii în România sau în conformitate cu instrumentele juridice internaţionale la care România este parte, precum şi, după caz, a contribuţiei individuale la bugetul de stat datorată potrivit legii, şi următoarele:

(…)

b) pentru veniturile obţinute în celelalte cazuri, prin aplicarea cotei de 10% asupra bazei de calcul determinate ca diferenţă între venitul brut şi contribuţiile sociale obligatorii aferente unei luni, datorate potrivit legii în România sau în conformitate cu instrumentele juridice internaţionale la care România este parte, precum şi, după caz, a contribuţiei individuale la bugetul de stat datorate potrivit legii, pe fiecare loc de realizare a acestora.

1. **La articolul 84, alineatele (8) se modifică și va avea următorul cuprins:**

„(8) Impozitul pe veniturile din arendă se calculează prin reţinere la sursă de către plătitorii de venit la momentul plăţii venitului, prin aplicarea cotei de 10% asupra venitului net, impozitul fiind final.”

1. **La articolul 85, alineatul (6) se modifică și va avea următorul cuprins:**

„ (6) Impozitul anual datorat se calculează prin aplicarea cotei de 10% asupra normei anuale de venit, impozitul fiind final.”

1. **La articolul 86, alineatele (4) și (6) se modifică și vor avea următorul cuprins:**

„(4) Organul fiscal competent stabileşte plăţile anticipate prin aplicarea cotei de 10% asupra venitului net anual estimat din declaraţia privind venitul estimat/norma de venit şi emite decizia de impunere, care se comunică contribuabililor, potrivit procedurii stabilite prin ordin al preşedintelui A.N.A.F. Pentru declaraţiile privind venitul estimat/norma de venit depuse în luna noiembrie sau decembrie nu se mai stabilesc plăţi anticipate, venitul net aferent perioadei până la sfârşitul anului urmând să fie supus impozitării, potrivit deciziei de impunere emise pe baza declaraţiei privind venitul realizat.

(…)

(6) Impozitul anual datorat se calculează de organul fiscal competent, pe baza declaraţiei privind venitul realizat, prin aplicarea cotei de 10% asupra venitului net anual determinat în sistem real, pe baza datelor din contabilitate, potrivit prevederilor art. 68, impozitul fiind final.”

1. **Articolul 90 se abrogă.**

1. **La articolul 97, primele teze ale alineatelor (1) - (3) și (5) se modifică și vor avea următorul cuprins:**

„ (1) Veniturile sub formă de dobânzi pentru depozitele la vedere/conturi curente, precum şi cele la depozitele clienţilor, constituite în baza legislaţiei privind economisirea şi creditarea în sistem colectiv pentru domeniul locativ, se impun cu o cotă de 10% din suma acestora, impozitul fiind final, indiferent de data constituirii raportului juridic.

(...)

(2) Veniturile sub formă de dobânzi pentru depozitele la termen constituite, instrumentele de economisire dobândite, contractele civile încheiate se impun cu o cotă de 10% din suma acestora, impozitul fiind final, indiferent de data constituirii raportului juridic.

(...)

(3) Veniturile sub forma dobânzilor plătite de societatea emitentă a valorilor mobiliare împrumutate, pe parcursul perioadei de împrumut înaintea restituirii acestora, se impun cu o cotă de 10% din suma acestora, impozitul fiind final.

(…)

(5) Venitul impozabil obţinut din lichidarea unei persoane juridice de către acţionari/asociaţi persoane fizice sau din reducerea capitalului social, potrivit legii, care nu reprezintă distribuţii în bani sau în natură ca urmare a restituirii cotei-părţi din aporturi se impun cu o cotă de 10%, impozitul fiind final.

(...).”

1. **Articolul 99 se modifică și va avea următorul cuprins:**

„ **Definirea veniturilor din pensii**

Art.99 - (1) Veniturile din pensii reprezintă sume primite ca pensii de la fondurile înfiinţate din contribuţiile sociale obligatorii făcute către un sistem de asigurări sociale, inclusiv cele din fonduri de pensii facultative şi cele finanţate de la bugetul de stat, diferenţe de venituri din pensii, precum şi sume reprezentând actualizarea acestora cu indicele de inflaţie.

(2) Drepturile primite în conformitate cu prevederile Legii nr.411/2004 privind fondurile de pensii administrate privat, republicată, cu modificările şi completările ulterioare, şi ale Legii nr.204/2006 privind pensiile facultative, cu modificările şi completările ulterioare reprezintă venituri din pensii ”

1. **Articolul 100 se modifică și va avea următorul cuprins:**

„**Stabilirea venitului impozabil lunar din pensii**

(1) Venitul impozabil lunar din pensii se stabileşte prin deducerea din venitul din pensie a sumei neimpozabile lunare de 2.000 lei.

(2) La stabilirea venitului impozabil lunar aferent sumelor primite ca plată unică potrivit Legii nr. 411/2004, republicată, cu modificările şi completările ulterioare, şi Legii nr. 204/2006, cu modificările şi completările ulterioare, fiecare fond de pensii acordă un singur plafon de venit neimpozabil stabilit potrivit prevederilor alin.(1).”

1. **La articolul 101, alineatul (2) și prima teză a alineatului (9) se modifică și vor avea următorul cuprins:**

“(2) Impozitul se calculează prin aplicarea cotei de impunere de 10% asupra venitului impozabil lunar din pensii.

(…)

(9) În cazul veniturilor din pensii şi/sau al diferenţelor de venituri din pensii, sumelor reprezentând actualizarea acestora cu indicele de inflaţie, stabilite în baza hotărârilor judecătoreşti rămase definitive şi irevocabile/hotărârilor judecătoreşti definitive şi executorii, impozitul se calculează separat faţă de impozitul aferent drepturilor lunii curente, prin aplicarea cotei de 10% asupra venitului impozabil, impozitul reţinut fiind impozit final.

(...).”

1. **La articolul 107, alineatul (1) se modifică și va avea următorul cuprins:**

” (1) Impozitul pe venitul din activităţi agricole se calculează de organul fiscal competent prin aplicarea unei cote de 10% asupra venitului anual din activităţi agricole stabilit pe baza normei anuale de venit, impozitul fiind final.”

1. **La articolul 110, alineatul (1) se modifică și va avea următorul cuprins:**

„(1) Veniturile sub formă de premii se impun, prin reţinerea la sursă, cu o cotă de 10% aplicată asupra venitului net realizat din fiecare premiu.”

1. **La articolul 114 alin. (2), după lit. l) se introduce o nouă literă litera m) care va avea următorul cuprins:**

”m)veniturile realizate, în bani și/sau în natură,începând cu transferul celui de-al treilea autoturism definit potrivit legislației în materie, din patrimoniul personal, în cursul unui an fiscal, indiferent de data dobândirii.”

1. **La articolul 115, alineatul (1) se modifică și va avea următorul cuprins:**

„(1) Impozitul pe venit se calculează prin reţinere la sursă la momentul acordării veniturilor de către plătitorii de venituri, prin aplicarea cotei de 10% asupra venitului brut pentru veniturile prevăzute la art. 114, cu excepția veniturilor prevăzute la art. 114 alin. (2) lit. l) și m).”

1. **La articolul 116, alineatele (1) și (2) se modifică și vor avea următorul cuprins:**

"(1) Contribuabilii care realizează venituri din alte surse identificate ca fiind impozabile, altele decat cele prevăzute la art. 115 alin. (1), precum şi cele prevăzute la art. 114 alin. (2) lit. l) și m) au obligaţia de a depune declaraţia privind venitul realizat la organul fiscal competent, pentru fiecare an fiscal, până la data de 25 mai inclusiv a anului următor celui de realizare a venitului.

(2) Impozitul pe venit datorat se calculează de către organul fiscal competent, pe baza declaraţiei privind venitul realizat, prin aplicarea cotei de 10% asupra:

a) venitului brut, în cazul veniturilor din alte surse pentru care contribuabilii au obligaţia depunerii declaraţiei privind venitul realizat, altele decât cele prevăzute la art. 114 alin. (2) lit. l);

b) venitului impozabil determinat ca diferenţă între veniturile şi cheltuielile aferente tuturor operaţiunilor efectuate în cursul anului fiscal, în cazul veniturilor din alte surse prevăzute la art. 114 alin. (2) lit. l).”

1. **La articolul 123, prima tează a alineatului (1) se modifică și va avea următorul cuprins:**

„ (1) Impozitul anual datorat se stabileşte de organul fiscal competent pe baza declaraţiei privind venitul realizat, prin aplicarea cotei de 10% asupra fiecăruia dintre următoarele:

(...). ”

1. **La articolul 132, alineatul (2) se modifică și va avea următorul cuprins:**

„ (2) Plătitorii de venituri cu regim de reţinere la sursă a impozitelor au obligaţia să depună o declaraţie privind calcularea şi reţinerea impozitului pentru fiecare beneficiar de venit la organul fiscal competent, până în ultima zi a lunii februarie inclusiv a anului curent pentru anul expirat, cu excepţia plătitorilor de venituri din salarii şi asimilate salariilor, din valorificarea sub orice formă a drepturilor de proprietate intelectuală, din arendare, precum şi a persoanelor juridice care au obligaţia calculării, reţinerii şi plăţii impozitului datorat de persoana fizică potrivit art. 125 alin. (8) - (9), care au obligaţia depunerii Declaraţiei privind obligaţiile de plată a contribuţiilor sociale, impozitului pe venit şi evidenţa nominală a persoanelor asigurate pentru fiecare beneficiar de venit.”

1. **La articolul 130, alineatul (3) se modifică și va avea următorul cuprins:**

„ (3) Pentru veniturile obţinute din străinătate de natura celor obţinute din România şi neimpozabile/scutite în conformitate cu prevederile prezentului titlu se aplică acelaşi tratament fiscal ca şi pentru cele obţinute din România. ”

1. **La articolul 133 după alineatul (8), se introduc 5 noi alineate, alineatele (9) - (13), cu următorul cuprins:**

„(9) Pentru veniturile realizate în anul fiscal 2017, obligaţiile fiscale sunt cele în vigoare la data realizării venitului.

(10) Prevederile prezentului titlu se aplică pentru veniturile realizate şi cheltuielile efectuate de persoanele fizice începând cu data de 1 ianuarie 2018.

(11) Calificarea veniturilor din transferul unui număr mai mare de 2 autoturisme într-un an fiscal, prevăzută la art. 62 lit. m) punctul i), ca venituri din alte surse, se aplică numai pentru transferurile realizate începând cu data de 1 ianuarie 2018.

(12) În cazul veniturilor din dobânzi pentru depozitele la termen/la vedere/conturi curente constituite, instrumentele de economisire dobândite, contractele civile încheiate, anterior datei de 1ianuarie 2018, cota de impozit de 10% se aplică începând cu veniturile înregistrate în contul curent/de depozit/răscumpărate/plătite, începând cu această dată.

(13) În cazul veniturilor din salarii și asimilate salariilor, precum și în cazul veniturilor din pensii, prevederile prezentului titlu se aplică începând cu veniturile aferente lunii ianuarie 2018 .”

**Titlul V - Contribuţii sociale obligatorii**

1. **La articolul 137 alineatul (1), partea introductivă se modifică și va avea următorul cuprins:**

” (1) Contribuabilii/Plătitorii de venit la sistemul public de pensii, prevăzuţi la art. 136, datorează, după caz, contribuţia de asigurări sociale pentru următoarele categorii de venituri realizate din România şi din afara României, cu respectarea legislaţiei europene aplicabile în domeniul securităţii sociale, precum şi a acordurilor privind sistemele de securitate socială la care România este parte, pentru care există obligația declarării în România: (...)”

1. **Articolul 138 se modifică și va avea următorul cuprins:**

”Art. 138

Cotele de contribuţii de asigurări sociale

Cotele de contribuţii de asigurări sociale sunt următoarele:

a) 25 % datorată de către persoanele fizice care au calitatea de angajați sau pentru care există obligația plății contribuţiei de asigurări sociale, potrivit prezentei legi;

b) 4 % datorată în cazul condițiilor deosebite de muncă, de către persoanele fizice şi juridice care au calitatea de angajatori sau sunt asimilate acestora;

c) 8 % datorată în cazul condiţiilor speciale de muncă şi altor condiţii de muncă astfel cum sunt prevăzute în Legea nr. 263/2010 privind sistemul unitar de pensii publice, cu modificările şi completările ulterioare, de către persoanele fizice şi juridice care au calitatea de angajatori sau sunt asimilate acestora.”

1. **La articolul 139, denumirea marginală, partea introductivă a alineatului (1) și alineatul (4), se modifică și vor avea următorul cuprins:**

” Baza de calcul al contribuţiei de asigurări sociale în cazul persoanelor fizice care realizează venituri din salarii sau asimilate salariilor

(1) Baza lunară de calcul al contribuţiei de asigurări sociale, în cazul persoanelor fizice care realizează venituri din salarii sau asimilate salariilor, o reprezintă câştigul brut realizat din salarii şi venituri asimilate salariilor, în ţară şi în alte state, cu respectarea prevederilor legislaţiei europene aplicabile în domeniul securităţii sociale, precum şi a acordurilor privind sistemele de securitate socială la care România este parte, care include:

(...)

(4) Sumele prevăzute la alin. (1) lit. d) şi f) intră în baza lunară de calcul al contribuţiei de asigurări sociale, indiferent dacă persoanele respective sunt din cadrul aceleiaşi societăţi ori din afara ei, pensionari sau angajaţi cu contract individual de muncă.”

1. **Articolul 140 se modifică și va avea următorul cuprins:**

” Art. 140

Baza de calcul al contribuţiei de asigurări sociale datorate de angajatori sau persoane asimilate acestora

Pentru persoanele fizice şi juridice care au calitatea de angajatori sau sunt asimilate acestora, baza lunară de calcul pentru contribuţia de asigurări sociale o reprezintă suma câştigurilor brute prevăzute la art. 139, realizate de persoanele fizice care obţin venituri din salarii sau asimilate salariilor asupra cărora se datorează contribuţia, pentru activitatea desfășurată în condiții deosebite, speciale sau în alte condiții de muncă.”

1. **La articolul 141, litera b) se modifică și va avea următorul cuprins:**

„b) veniturile din salarii şi asimilate salariilor realizate de către persoanele fizice asigurate în sisteme proprii de asigurări sociale, din activități pentru care există obligaţia asigurării în aceste sisteme potrivit legii;”

1. **La articolul 142, litera ț) se modifică și va avea următorul cuprins:**

”ţ) veniturile obţinute de către persoanele fizice care desfăşoară activităţi în cadrul misiunilor diplomatice, oficiilor consulare şi institutelor culturale româneşti din străinătate, în conformitate cu prevederile art. 5 alin. (1) din cap. IV Secțiunea a 3-a al anexei nr. IV la Legea-cadru nr. 153/2017 privind salarizarea personalului plătit din fonduri publice.”

1. **La articolul 143, prima teză a alineatului (2) și alineatul (5) se modifică și vor avea următorul cuprins:**

”(2) În situaţia în care totalul veniturilor prevăzute la alin. (1) este mai mare decât valoarea a de 5 ori câştigul salarial mediu brut, contribuţia de asigurări sociale se calculează în limita acestui plafon.

(...)

(5) Contribuţia de asigurări sociale pentru persoanele care beneficiază de plăţi compensatorii acordate potrivit legii din bugetul asigurărilor pentru şomaj, se suportă din bugetul asigurărilor pentru şomaj, potrivit legii, la nivelul cotei contribuţiei de asigurări sociale prevăzută la art. 138 lit.a), cu excepţia cazurilor în care, potrivit prevederilor legale, se dispune altfel.”

1. **La articolul 145, partea introductivă alalineatului (1) se modifică și va avea următorul cuprins:**

”(1) Pentru persoanele fizice prevăzute la art. 136 lit. f), baza lunară de calcul al contribuţiei de asigurări sociale datorate bugetului asigurărilor sociale de stat o reprezintă:

(...)”

1. **La articolul 146, alineatele (1), (3), (4) și (5) se modifică și vor avea următorul cuprins:**

” (1) Persoanele fizice şi juridice care au calitatea de angajatori sau sunt asimilate acestora au obligaţia de a calcula şi de a reţine la sursă contribuţia de asigurări sociale datorată de către persoanele fizice care obțin venituri din salarii sau asimilate salariilor. Instituţiile prevăzute la art. 136 lit. d) - f), precum şi persoanele fizice şi juridice care au calitatea de angajatori sau sunt asimilate acestora, au obligaţia de a calcula contribuţia de asigurări sociale pe care o datorează potrivit legii, după caz.

(...)

(3) Contribuţia de asigurări sociale calculată şi reţinută potrivit alin. (1) se plătește la bugetul asigurărilor sociale de stat până la data de 25 inclusiv a lunii următoare celei pentru care se plătesc veniturile sau până la data de 25 inclusiv a lunii următoare trimestrului pentru care se datorează, după caz, împreună cu contribuţia angajatorului ori a persoanelor asimilate angajatorului datorată potrivit legii.

(4) Prin excepţie de la prevederile alin. (1), persoanele fizice care realizează în România venituri din salarii sau asimilate salariilor de la angajatori care nu au sediu social, sediu permanent sau reprezentanţă în România şi care datorează contribuţiile sociale obligatorii pentru salariaţii lor, potrivit prevederilor legislaţiei europene aplicabile în domeniul securităţii sociale, precum şi a acordurilor privind sistemele de securitate socială la care România este parte, au obligaţia de a calcula contribuţia de asigurări sociale datorată de către acestea şi, după caz, pe cea datorată de angajator, precum şi de a le plăti lunar, până la data de 25 inclusiv a lunii următoare celei pentru care se plătesc veniturile, numai dacă există un acord încheiat în acest sens cu angajatorul.

(5) Calculul contribuţiei de asigurări sociale datorată de către persoanele fizice care obțin venituri din salarii sau asimilate salariilor, precum și de către instituţiile prevăzute la art. 136 lit. d) - f), se realizează prin aplicarea cotei prevăzută la art. 138 lit. a) asupra bazelor lunare de calcul prevăzute la art. 139, art. 143 - 145, după caz, în care nu se includ veniturile prevăzute la art. 141 şi 142.”

1. **La articolul 146, după alineatul (5) se introduc trei noi alineate, alineatele (51)- (53), cu următorul cuprins:**

”(51) Contribuţia de asigurări sociale datorată de către persoanele fizice care obțin venituri din salarii sau asimilate salariilor, în baza unui contract individual de muncă cu normă întreagă sau cu timp parţial, calculată potrivit alin. (5), nu poate fi mai mică decât nivelul contribuţiei de asigurări sociale calculată prin aplicarea cotei prevăzută la art. 138 lit. a) asupra salariului de bază minim brut pe ţară în vigoare în luna pentru care se datorează contribuţia de asigurări sociale, corespunzător numărului zilelor lucrătoare din lună în care contractul a fost activ.

(52) Prevederile alin. (51) nu se aplică în cazul persoanelor fizice aflate într-una dintre următoarele situații:

a) sunt elevi sau studenți, cu vârsta până la 26 de ani, aflați într-o formă de școlarizare;

b) sunt ucenici, potrivit legii, în vârstă de până la 18 de ani;

c) sunt persoane cu dizabilități sau alte categorii de persoane, cărora prin lege li se recunoaște posibilitatea de a lucra mai puțin de 8 ore pe zi;

d) au calitatea de pensionari pentru limită de vârstă în sistemul public de pensii, cu excepția pensionarilor pentru limită de vârstă care beneficiază de pensii de serviciu în baza unor legi/statute speciale, precum și a celor care cumulează pensia pentru limită de vârstă din sistemul public de pensii cu pensia stabilită într-unul dintre sistemele de pensii neintegrate sistemului public de pensii;

e) realizează în cursul aceleiași luni venituri din salarii sau asimilate salariilor în baza a două sau mai multe contracte individuale de muncă, iar baza lunară de calcul cumulată aferentă acestora este cel puțin egală cu salariul de bază minim brut pe țară.

(53) În aplicarea prevederilor alin. (52), angajatorul solicită documente justificative persoanelor fizice aflate în situațiile prevăzute la alin. (52) lit. a), c) și d), iar în cazul situației prevăzute la alin. (52) lit. e), procedura de aplicare se stabilește prin ordin al ministrului finanțelor publice.”

1. **La articolul 146, alineatele (6), (7) și (8) se modifică și vor avea următorul cuprins:**

” (6) Pentru persoanele prevăzute la art. 136 lit. d) - f), în cazul în care din calcul rezultă o bază lunară de calcul mai mare decât valoarea a de 5 ori câştigul salarial mediu brut, prevăzut la art. 143 alin. (2), cota contribuţiei de asigurări sociale se aplică asupra echivalentului a de 5 ori câştigul salarial mediu brut, pe fiecare loc de realizare al venitului.

(7) Calculul contribuţiei de asigurări sociale datorată de persoanele fizice şi juridice care au calitatea de angajatori sau sunt asimilate acestora, se realizează prin aplicarea cotelor corespunzătoare prevăzute la art. 138 lit. b) și c), asupra bazei de calcul prevăzută la art. 140, în care nu se includ veniturile prevăzute la art. 141 şi 142.

(8) Calculul contribuţiei de asigurări sociale datorată de persoanele prevăzute la alin. (2) se realizează de către acestea conform prevederilor alin. (5)-(53) și (7), după caz. Contribuţia se plăteşte până la data de 25 a lunii următoare celei pentru care se plătesc veniturile.”

1. **La articolul 147, alineatul (2) se abrogă.**
2. **La articolul 147, alineatele (10), (12), (15) și (18), se modifică și vor avea următorul cuprins:**

” (10) Persoanele şi entităţile prevăzute la art. 80 alin. (2) lit. b) și c) care se înfiinţează în cursul anului, aplică regimul trimestrial de declarare începând cu anul înfiinţării dacă, odată cu declaraţia de înregistrare fiscală, declară că în cursul anului estimează un număr mediu de până la 3 salariaţi exclusiv şi, după caz, urmează să realizeze un venit total de până la 100.000 euro.

(...)

(12) Persoanele fizice care obţin venituri sub formă de salarii ca urmare a activităţii desfăşurate la misiunile diplomatice şi posturile consulare acreditate în România, precum şi la reprezentanţele din România ale persoanelor juridice străine depun declaraţia prevăzută la alin. (1) şi achită contribuţiile sociale obligatorii în cazul în care misiunile şi posturile, precum şi reprezentanţele respective nu optează pentru îndeplinirea obligaţiilor declarative şi de plată a contribuţiilor sociale.

(...)

(15) Dacă între angajatorii prevăzuţi la alin. (13) şi persoanele fizice care realizează venituri din salarii sau asimilate salariilor nu au fost încheiate acorduri, obligaţia privind achitarea contribuţiilor sociale datorate de angajatori, reţinerea şi plata contribuţiilor sociale datorate de persoanele fizice respective, precum şi depunerea declaraţiei prevăzute la alin. (1) revine angajatorilor.

(...)

(18) Evidenţa obligaţiilor de plată a contribuţiei de asigurări sociale datorată de angajatori şi asimilaţii acestora se ţine pe baza codului de identificare fiscală, iar cea privind contribuţia de asigurări sociale datorată de persoanele fizice care au calitatea de angajați sau pentru care există obligația plății contribuţiei de asigurări sociale, potrivit prezentei legi, pe baza codului numeric personal sau pe baza numărului de identificare fiscală, după caz.”

1. **Titlul Secțiunii a-5-a a Capitolului II al Titlului V ”Contribuţii sociale obligatorii” se modifică și va avea următorul cuprins:**

”Contribuţia de asigurări sociale datorată de persoanele fizice care realizează venituri din activităţi independente”

1. **Articolul 148 se modifică și va avea următorul cuprins:**

”Art. 148

Baza de calcul al contribuţiei de asigurări sociale datorate de persoanele fizice care realizează venituri din activităţi independente

(1) Baza lunară de calcul al contribuţiei de asigurări sociale în cazul persoanelor care realizează venituri din activități independente o reprezintă venitul ales de contribuabil, care nu poate fi mai mic decât nivelul salariului de bază minim brut pe țară garantat în plată aprobat prin hotărâre a Guvernului, în vigoare în luna pentru care se datorează contribuția.

(2) Persoanele fizice care realizează venituri din activităţi independente, din una sau mai multe surse de venit, datorează contribuția de asigurări sociale dacă sunt îndeplinite următoarele condiţii, după caz:

a) venitul net realizat în anul precedent, stabilit în conformitate cu art. 68 , exclusiv cheltuielile reprezentând contribuţia de asigurări sociale, raportat la numărul lunilor de activitate din cursul anului, este cel puțin egal cu nivelul salariului de bază minim brut pe țară în vigoare în luna ianuarie a anului pentru care se stabilește contribuția;

b) venitul net lunar estimat a se realiza potrivit art. 120 alin. (1) este cel puțin egal cu nivelul salariului de bază minim brut pe țară în vigoare în luna în care iși încep activitatea sau nivelul salariului de bază minim brut pe țară în vigoare în luna ianuarie a anului pentru care se stabileste contribuția, în cazul celor care trec de la determinarea venitului net anual pe baza normelor anuale de venit la stabilirea venitului net anual potrivit regulilor prevăzute la art. 68;

c) valoarea lunară a normelor de venit, obţinută prin raportarea normelor anuale de venit la numărul lunilor de activitate din cursul anului după aplicarea corecţiilor prevăzute la art. 69, este cel puțin egală cu nivelul salariului de bază minim brut pe țară în vigoare în luna ianuarie a anului pentru care se stabileșste contribuția, în cazul contribuabililor care în anul fiscal în curs desfăşoară activităţi impuse pe bază de norme de venit;

d) venitul net lunar realizat în anul precedent, rămas după scăderea din venitul brut a cheltuielii deductibile prevăzute la art. 70, raportat la numărul lunilor de activitate din cursul anului, este cel putin egal cu nivelul salariului de bază minim brut pe țară în vigoare în luna ianuarie a anului pentru care se stabilește contribuția, în cazul contribuabililor care realizează venituri din drepturi de proprietate intelectuală pentru care impozitul pe venit se stabilește potrivit prevederilor art. 72 și 73.

(3) Persoanele fizice prevăzute la alin. (1), obligate la plata contribuției, depun anual la organul fiscal competent, până la data de 31 ianuarie inclusiv a anului pentru care se stabilește contribuţia de asigurări sociale, declaraţia privind venitul asupra căruia datorează contribuția, ca urmare a îndeplinirii condiţiilor prevăzute la alin. (2).

(4) În cazul contribuabililor prevăzuţi la alin. (1) care încep să desfășoare activitate în cursul anului fiscal, declaraţia prevăzută la alin. (3) se depune în termen de 30 de zile de la data producerii evenimentului.

(5) Modelul, conţinutul, modalitatea de depunere şi de gestionare a declaraţiei prevăzute la alin. (3) se aprobă prin ordin al preşedintelui A.N.A.F..

(6) Persoanele fizice care în anul fiscal precedent au realizat venituri cumulate din activități independente, sub nivelul plafonului minim prevăzut la alin. (1) nu au obligaţia depunerii declaraţiei prevăzute la alin. (3) şi nu datorează contribuţia de asigurări sociale pentru anul în curs.

(7) Persoanele fizice prevăzute la alin. (6) pot opta pentru depunerea declaraţiei prevăzute la alin. (3) și pentru plata contribuţiei de asigurări sociale pentru anul în curs, în aceleași condiții prevăzute pentru persoanele care realizează venituri lunare peste nivelul salariului de bază minim brut pe țară. Opțiunea este obligatorie pentru întregul an fiscal, cu excepția situației prevăzute la art. 151 alin. (3).

(8) Încadrarea în plafonul lunar prevăzut la alin. (1), se efectuează prin însumarea veniturilor din activități independente menționate la alin. (2).”

1. **Articolul 149 se abrogă.**
2. **Articolul 150 se modifică și va avea următorul cuprins:**

” Art. 150

Persoane exceptate de la plata contribuției de asigurări sociale

Persoanele fizice care realizează venituri din activităţi independente nu datorează contribuţia de asigurări sociale dacă se încadrează într-una dintre următoarele situații:

a) realizează venituri din salarii sau asimilate salariilor sau venituri din pensii, pentru care sunt asigurate în sistemul public de pensii sau într-un sistem propriu de asigurări sociale, potrivit legii;

b) realizează venituri din activități independente pentru care sunt asigurate în sisteme proprii de asigurări sociale, potrivit legii.”

1. **Titlul Secțiunii a-6-a a Capitolului II al Titlului V ”Contribuţii sociale obligatorii” se modifică și va avea următorul cuprins:**

” Stabilirea şi plata contribuţiei de asigurări sociale în cazul persoanelor care realizeaza venituri din activităţi independente”

1. **Articolul 151 se modifică și va avea următorul cuprins:**

**„Art. 151**

**Stabilirea şi plata contribuţiei de asigurări sociale în cazul persoanelor care realizează venituri din activităţi independente**

(1) Contribuţia de asigurări sociale datorată de persoanele fizice care realizează venituri din activităţi independente potrivit prevederilor art. 148, care nu se încadrează în categoriile de persoane exceptate de la plata contribuției de asigurări sociale prevăzute la art. 150, se stabilește de organul fiscal competent, prin decizie de impunere, pe baza declaraţiei prevăzute la art. 148 alin. (3). Baza de calcul al contribuţiei de asigurări sociale se evidenţiază lunar, iar plata acesteia se efectuează trimestrial, în 4 rate egale, până la data de 25 inclusiv a ultimei luni din fiecare trimestru.

(2) Contribuţia de asigurări sociale stabilită prin decizia de impunere prevăzută la alin. (1), se calculează prin aplicarea cotei de contribuţie prevăzute la art. 138 lit. a) asupra bazei de calcul prevăzute la art. 148 alin. (1).

(3) Persoanele prevăzute la alin. (1) care în cursul anului fiscal nu se mai încadrează în categoria persoanelor care au obligaţia plăţii contribuţiei potrivit art 148, depun la organul fiscal competent, în termen de 30 de zile de la data la care a intervenit evenimentul, o declarație în vederea stopării obligaţiilor de plată reprezentând contribuţia de asigurări sociale stabilite conform alin. (2). Modelul declarației se aprobă prin ordin al preşedintelui A.N.A.F..”

1. **Articolul 152 se abrogă.**
2. **Titlul Capitolului III al Titlului V ”Contribuţii sociale obligatorii” se modifică și va avea următorul cuprins:**

”Contribuţia de asigurări sociale de sănătate datorată Fondului naţional unic de asigurări sociale de sănătate”

1. **La articolul 153, alineatul (1), litera a) se modifică și va avea următorul cuprins:**

”a) cetăţenii români cu domiciliul sau reședința în România;”

1. **La articolul 153, alineatul (1), literele g)-o) se abrogă.**
2. **La articolul 154, alineatul (1), literele a), f) și g) se modifică și vor avea următorul cuprins:**

” a) copiii până la vârsta de 18 ani, tinerii de la 18 ani până la vârsta de 26 de ani, dacă sunt elevi, inclusiv absolvenţii de liceu, până la începerea anului universitar, dar nu mai mult de 3 luni de la terminarea studiilor, ucenici sau studenţi, precum şi persoanele care urmează modulul instruirii individuale, pe baza cererii lor, pentru a deveni soldaţi sau gradaţi profesionişti, dacă nu realizează venituri din salarii sau asimilate salariilor, venituri din activităţi independente, venituri din activităţi agricole, silvicultură şi piscicultură sau dacă nivelul lunar al acestora este sub valoarea salariului de bază minim brut pe ţară;

(...)

f) bolnavii cu afecţiuni incluse în programele naţionale de sănătate stabilite de Ministerul Sănătăţii, până la vindecarea respectivei afecţiuni;

g) femeile însărcinate şi lăuzele.”

1. **La articolul 154 alineatul (1), după litera g) se introduc nouă noi litere, literele h)-p), cu următorul cuprins:**

”h) persoanele fizice care au calitatea de pensionari, pentru veniturile din pensii;

i) persoanele care se află în concediu medical pentru incapacitate temporară de muncă, acordat în urma unui accident de muncă sau a unei boli profesionale, pentru indemnizaţia pentru incapacitate temporară de muncă ca urmare a unui accident de muncă sau a unei boli profesionale;

j) persoanele care beneficiază de indemnizaţie de şomaj sau, după caz, de alte drepturi de protecţie socială care se acordă din **bugetul asigurărilor pentru şomaj,** potrivit legii, pentru aceste drepturile băneşti;

k) persoanele care se află în concediu de acomodare, potrivit Legii nr. 273/2004 privind procedura adopţiei, republicată, cu modificările şi completările ulterioare, în concediu pentru creşterea copilului potrivit Ordonanţei de urgenţă a Guvernului nr. 111/2010 privind concediul şi indemnizaţia lunară pentru creşterea copiilor, aprobată cu modificări prin Legea nr. 132/2011, cu modificările şi completările ulterioare, precum şi în concediu pentru copilul cu handicap potrivit Legii nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare, pentru drepturile băneşti acordate de aceste legi;

l) persoanele fizice care beneficiază de ajutor social, potrivit legii, pentru aceste drepturi bănești;

m) persoanele care execută o pedeapsă privativă de libertate sau se află în arest preventiv în unităţile penitenciare, persoanele reţinute, arestate sau deţinute care se află în centrele de reţinere şi arestare preventivă organizate în subordinea Ministerului Afacerilor Interne, precum şi persoanele care se află în executarea unei măsuri educative ori de siguranţă privative de libertate, respectiv persoanele care se află în perioada de amânare sau de întrerupere a executării pedepsei privative de libertate;

n) străinii aflaţi în centrele de cazare în vederea returnării ori expulzării, precum şi pentru cei care sunt victime ale traficului de persoane, care se află în timpul procedurilor necesare stabilirii identităţii şi sunt cazaţi în centrele special amenajate potrivit legii;

o) personalul monahal al cultelor recunoscute, aflat în evidenţa Secretariatului de Stat pentru Culte;

p) persoanele cetăţeni români, care sunt victime ale traficului de persoane, pentru o perioadă de cel mult 12 luni.”

1. **La articolul 154, alineatul (2) se modifică și va avea următorul cuprins:**

”(2) Persoanele fizice aflate în situaţiile prevăzute la alin. (1) lit. c) - p), sunt exceptate de la plata contribuției de asigurări sociale de sănătate pe perioada și, după caz, pentru drepturile bănești primite, prevăzute la alin. (1), dacă nu realizează venituri din cele menționate la art. 155 sau dacă nivelul lunar al acestora este sub valoarea salariului de bază minim brut pe ţară. În cazul realizării de venituri din cele menționate la art. 155, peste nivelul salariului de bază minim brut pe ţară, lunar, pentru acestea se datorează contribuţia de asigurări sociale de sănătate potrivit prezentului titlu.”

1. **Titlul Secțiunii a-2-a a Capitolului III al Titlului V ”Contribuţii sociale obligatorii” se modifică și va avea următorul cuprins:**

” Veniturile pentru care se datorează contribuţia și cota de contribuţie”

1. **Articolul 155 se modifică și va avea următorul cuprins:**

”Art. 155

Categorii de venituri supuse contribuţiei de asigurări sociale de sănătate

(1) Contribuabilii la sistemul de asigurări sociale de sănătate, prevăzuţi la art. 153 alin. (1) lit. a) - d), datorează, după caz, contribuţia de asigurări sociale de sănătate pentru veniturile din salarii și asimilate salariilor, definite potrivit art. 76, realizate din România şi din afara României, cu respectarea legislaţiei europene aplicabile în domeniul securităţii sociale, precum şi a acordurilor privind sistemele de securitate socială la care România este parte, pentru care există obligația declarării în România.

(2) Contribuabilii la sistemul de asigurări sociale de sănătate, prevăzuţi la art. 153 alin. (1) lit. a) - d), care nu realizează venituri din salarii și asimilate salariilor, şi nu se încadrează în categoriile de persoane exceptate de la plata contribuţiei de asigurări sociale de sănătate potrivit prevederilor art. 154, datorează contribuţia de asigurări sociale de sănătate dacă realizează venituri lunare, cumulate cel puțin egale cu salariul de bază minim brut pe țară din una sau mai multe surse de venituri din următoarele categorii:

a) venituri din activităţi independente, definite conform art. 67 și 671;

b) venituri din asocierea cu o persoană juridică, contribuabil potrivit titlurilor II, III sau Legii nr. 170/2016, pentru care sunt aplicabile prevederile art. 125;

c) venituri din cedarea folosinţei bunurilor, definite conform art. 83;

d) venituri din investiţii, definite conform art. 91;

e) venituri din activităţi agricole, silvicultură şi piscicultură, definite conform art. 103;

f) venituri din alte surse, definite conform art. 114 și 116 .

(3) Prevederile alin. (1) și (2) sunt aplicabile şi în cazul în care veniturile sunt realizate de persoane fizice aflate în situaţiile prevăzute la art. 60.”

1. **Articolul 156 se modifică și va avea următorul cuprins:**

” Art. 156

Cota de contribuţie de asigurări sociale de sănătate

Cota de contribuţie de asigurări sociale de sănătate este de 10% și se datorează de către persoanele fizice care au calitatea de angajați sau pentru care există obligația plății contribuţiei de asigurări sociale de sănătate, potrivit prezentei legi.”

1. **La articolul 157, denumirea marginală și partea introductivă al alineatului (1) se modifică și vor avea următorul cuprins:**

” Baza de calcul al contribuţiei de asigurări sociale de sănătate în cazul persoanelor fizice care realizează venituri din salarii sau asimilate salariilor

(1) Baza lunară de calcul al contribuţiei de asigurări sociale de sănătate, în cazul persoanelor fizice care realizează venituri din salarii sau asimilate salariilor, în ţară și în străinătate, cu respectarea prevederilor legislaţiei europene aplicabile în domeniul securităţii sociale, precum şi a acordurilor privind sistemele de securitate socială la care România este parte, o reprezintă câştigul brut care include:

(...).”

1. **Articolele 158 - 167 se abrogă.**
2. **Titlul Secțiunii a-4-a a Capitolului III al Titlului V ”Contribuţii sociale obligatorii” se modifică și va avea următorul cuprins:**

” Stabilirea, plata şi declararea contribuţiei de asigurări sociale de sănătate în cazul veniturilor din salarii şi asimilate salariilor”

1. **La articolul 168, denumirea marginală și alineatele (1), (3), (4), (5) și (8) se modifică și vor avea următorul cuprins:**

” Stabilirea şi plata contribuţiei de asigurări sociale de sănătate

(1) Persoanele fizice şi juridice care au calitatea de angajatori sau sunt asimilate acestora au obligaţia de a calcula şi de a reţine la sursă contribuţia de asigurări sociale de sănătate datorată de către persoanele fizice care obțin venituri din salarii sau asimilate salariilor..

(...)

(3) Contribuţia de asigurări sociale de sănătate calculată şi reţinută potrivit alin. (1) se plătește până la data de 25 inclusiv a lunii următoare celei pentru care se plătesc veniturile sau până la data de 25 inclusiv a lunii următoare trimestrului pentru care se datorează, după caz, potrivit legii.

(4) Prin excepție de la prevederile alin. (1), persoanele fizice care îşi desfăşoară activitatea în România şi obţin venituri sub formă de salarii de la angajatori care nu au sediu social, sediu permanent sau reprezentanţă în România şi care datorează contribuţia de asigurări sociale de sănătate în România, potrivit prevederilor legislaţiei europene aplicabile în domeniul securităţii sociale, precum şi a acordurilor privind sistemele de securitate socială la care România este parte, au obligaţia de a calcula contribuţia de asigurări sociale de sănătate, precum şi de a o plăti lunar, până la data de 25 inclusiv a lunii următoare celei pentru care se plătesc veniturile, numai dacă există un acord încheiat în acest sens cu angajatorul.

(5) Calculul contribuţiei de asigurări sociale de sănătate se realizează prin aplicarea cotei prevăzute la art. 156 asupra bazei lunare de calcul menţionată la art. 157.

(...)

(8) Calculul contribuţiei de asigurări sociale de sănătate datorată de persoanele prevăzute la alin. (2) se realizează de către acestea, conform prevederilor alin. (5) și alin. (51). Contribuţia se plăteşte până la data de 25 a lunii următoare celei pentru care se plătesc veniturile.”

1. **La articolul 168, alineatul (6) se abrogă.**
2. **La articolul 168, după alineatul (5), se introduce un nou alineat, alineatul (51), cu următorul cuprins:**

” (51) Prevederile art. 146 alin. (51) - (53) se aplică în mod corespunzător.”

1. **La articolul 168, alineatele (9) - (93) se abrogă.**
2. **La articolul 169, alineatele (1), (3) și (32) se modifică și vor avea următorul cuprins:**

” (1) Următoarele categorii de persoane sunt obligate să depună lunar, până la data de 25 inclusiv a lunii următoare celei pentru care se plătesc veniturile, declaraţia prevăzută la art. 147 alin. (1):

a) persoanele fizice şi juridice care au calitatea de angajatori sau persoanele asimilate acestora;

b) persoanele care realizează în România venituri din salarii sau asimilate salariilor de la angajatori din state care nu intră sub incidenţa legislaţiei europene aplicabile în domeniul securităţii sociale, precum şi a acordurilor privind sistemele de securitate socială la care România este parte;

c) instituţiile publice și alte entități care plătesc drepturi de natura celor menționate la art. 168 alin. (7), (71) și (10), aferente perioadelor în care contribuţia de asigurări sociale de sănătate era suportată, potrivit legii, de către aceste instituții sau de către beneficiarii de venit, după caz;

(...)

(3) În cazul în care au fost acordate sume reprezentând salarii/solde sau diferenţe de salarii/solde stabilite în baza unor hotărâri judecătoreşti rămase definitive şi irevocabile/hotărâri judecătoreşti definitive şi executorii, precum şi în cazul în care prin astfel de hotărâri s-a dispus reîncadrarea în muncă a unor persoane, contribuţiile de asigurări sociale de sănătate datorate potrivit legii se declară până la data de 25 a lunii următoare celei în care au fost plătite aceste sume, prin depunerea declaraţiilor rectificative pentru lunile cărora le sunt aferente sumele respective.

(...)

(32) În cazul în care au fost acordate sume de natura celor prevăzute la art. 168 alin. (7), (71) și (10), pentru perioadele în care contribuţia de asigurări sociale de sănătate era suportată, potrivit legii, de către aceste instituții sau de către beneficiarii de venit, după caz, contribuţiile de asigurări sociale de sănătate datorate se declară până la data de 25 a lunii următoare celei în care au fost plătite aceste sume prin depunerea declaraţiei prevăzute la alin. (1).”

1. **La articolul 169, alineatele (2), (5) și (6) se abrogă.**
2. **Titlul Secțiunii a-5-a a Capitolului III al Titlului V ”Contribuţii sociale obligatorii” se modifică și va avea următorul cuprins:**

”Contribuţia de asigurări sociale de sănătate în cazul persoanelor fizice care nu realizează venituri din salarii și asimilate salriilor şi nu se încadrează în categoriile de persoane exceptate de la plata contribuţiei de asigurări sociale de sănătate potrivit art. 154”

1. **Articolul 170 se modifică și va avea următorul cuprins:**

” Art. 170

Baza de calcul al contribuţiei de asigurări sociale de sănătate datorată de persoanele fizice prevăzute la art. 155 alin. (2)

(1) Baza lunară de calcul pentru care persoanele fizice prevăzute la art. 155 alin. (2) datorează contribuția, este salariul de bază minim brut pe țară în vigoare în luna pentru care se datorează.

(2) Veniturile care se iau în calcul la verificarea plafonului prevăzut la art. 155 alin. (2) sunt cele realizate din una sau mai multe surse de venituri, din categoriile de venituri menționate la art. 155 alin. (2), respectiv:

a) venitul net din activităţi independente, stabilit potrivit art. 68-70, după caz;

b) venitul brut din asocieri cu persoane juridice, contribuabili potrivit titlului II, III sau Legii nr. 170/2016 privind impozitul specific unor activități, pentru care sunt aplicabile prevederile art. 125 alin. (7) - (9);

c) venitul net sau norma de venit, după caz, pentru veniturile din cedarea folosinţei bunurilor, stabilite potrivit art. 84-87;

d) venitul/ câștigul din investiţii, stabilit conform art. 94-97;

e) venitul net sau norma de venit, după caz, pentru veniturile din activităţi agricole, silvicultură şi piscicultură, stabilite potrivit art. 104-106;

f) venitul brut/venitul impozabil din alte surse, stabilit potrivit art. 114-116.

(3) Încadrarea în plafonul lunar prevăzut la art. 155 alin. (2) se efectuează prin raportarea la 12 luni a sumei veniturilor anuale menționate la alin. (2).

(4) Persoanele fizice prevăzute la art. 155 alin. (2), obligate la plata contribuției de asigurări sociale de sănătate, depun anual la organul fiscal competent, până la data de 31 ianuarie inclusiv a anului pentru care se stabilește contribuţia de asigurări sociale de sănătate, declaraţia cu privire la încadrarea veniturilor realizate în plafonul lunar, în conformitate cu alin. (3).

(5) În cazul contribuabililor care încep să desfășoare activitate sau încep să realizeze venituri în cursul anului fiscal, declaraţia prevăzută la alin. (4) se depune în termen de 30 de zile de la data producerii evenimentului.

(6) Modelul, conţinutul, modalitatea de depunere şi de gestionare a declaraţiei prevăzute la alin. (4) se aprobă prin ordin al preşedintelui A.N.A.F.,

(7) Persoanele fizice, care realizează venituri lunare sub nivelul salariului de bază minim brut pe țară pot opta pentru depunerea declaraţiei prevăzute la alin. (4) și pentru plata contribuţiei de asigurări sociale de sănătate pentru anul în curs, în aceleași condiții prevăzute pentru persoanele care realizează venituri lunare peste nivelul salariului de bază minim brut pe țară. Opțiunea este obligatorie pentru întregul an fiscal, cu excepția situației prevăzute la art. 174 alin. (3).”

1. **Articolele 171-173 se abrogă.**
2. **Titlul Secțiunii a-6-a a Capitolului III al Titlului V ”Contribuţii sociale obligatorii” se modifică și va avea următorul cuprins:**

” Stabilirea şi plata contribuţiei de asigurări sociale de sănătate în cazul persoanelor fizice prevăzute la art. 155 alin. (2)”.

1. **Articolul 174 se modifică și va avea următorul cuprins:**

„Art. 174

Stabilirea şi plata contribuţiei de asigurări sociale de sănătate

(1) Contribuţia de asigurări sociale de sănătate datorată de persoanele fizice prevăzute la art. 155 alin. (2), se stabilește de organul fiscal competent, prin decizie de impunere, pe baza declaraţiei prevăzute la art. 170 alin. (4). Baza de calcul al contribuţiei de asigurări sociale de sănătate se evidenţiază lunar, iar plata se efectuează trimestrial, în 4 rate egale, până la data de 25 inclusiv a ultimei luni din fiecare trimestru.

(2) Contribuţia de asigurări sociale de sănătate stabilită prin decizia de impunere prevăzută la alin. (1), se calculează prin aplicarea cotei de contribuţie prevăzute la art. 156 asupra bazei de calcul prevăzute la art. 170 alin. (1).

(3) Persoanele prevăzute la alin. (1) care în cursul anului fiscal îşi încetează activitatea sau intră în suspendare temporară a activităţii potrivit legislaţiei în materie, precum și persoanele care încep să realizeze venituri din cele menționate la art. 155 alin. (1), și nu se mai încadrează în categoria persoanelor care au obligaţia plăţii contribuţiei potrivit art. 155 alin. (2), depun la organul fiscal competent, în termen de 30 zile de la data la care a intervenit evenimentul, o declarație în vederea stopării obligaţiilor de plată reprezentând contribuţia de asigurări sociale de sănătate, stabilită conform alin. (2). Modelul declarației se aprobă prin ordin al preşedintelui A.N.A.F..”

1. **Articolul 175 și Secţiunile a 7-a - a 9-a, cuprinzând articolele 176-179, se abrogă.**
2. **Titlul Secțiunii a-10-a a Capitolului III al Titlului V ”Contribuţii sociale obligatorii” se modifică și va avea următorul cuprins:**

”Declararea, stabilirea şi plata contribuţiei de asigurări sociale de sănătate în cazul persoanelor fizice care nu realizează venituri și nu se încadrează în categoriile de persoane exceptate de la plata contribuţiei de asigurări sociale de sănătate”

1. **Articolul 180 se modifică și va avea următorul cuprins:**

”Art. 180

Contribuţia de asigurări sociale de sănătate datorată de către persoanele fizice care nu realizează venituri

(1) Persoanele fizice care nu realizează venituri de natura celor menţionate la art. 155 şi nu se încadrează în categoriile de persoane exceptate de la plata contribuţiei de asigurări sociale de sănătate prevăzute la art. 154 , datorează contribuţia de asigurări sociale de sănătate astfel:

a) lunar, prin aplicarea cotei de contribuţie prevăzută la art. 156 asupra bazei de calcul reprezentând valoarea salariului de bază minim brut pe ţară, şi au obligaţia să plătească contribuţia de asigurări sociale de sănătate pe o perioadă **de cel puțin** 12 luni consecutive, începând cu luna în care se depune declaraţia prevăzută la art. 181; sau

b) la data la care accesează serviciile acordate de sistemul public de asigurări sociale de sănătate potrivit legii, prin depunerea declaraţiei prevăzute la art. 181, aplicând cota de contribuţie asupra bazei de calcul reprezentând valoarea a de 7 ori salariul de bază minim brut pe ţară.

(2) Salariul de bază minim brut pe ţară, prevăzut la alin. (1), este salariul de bază minim brut pe ţară garantat în plată aprobat prin hotărâre a Guvernului, în vigoare în luna pentru care se datorează contribuția de asigurări sociale de sănătate.”

1. **Capitolul IV ”Contribuţiile asigurărilor pentru şomaj datorate bugetului asigurărilor pentru şomaj”** **al Titlului V ”Contribuţii sociale obligatorii”, cuprinzând articolele 184-191, se abrogă.**
2. **Capitolul V ”Contribuţia pentru concedii şi indemnizaţii de asigurări sociale de sănătate” al Titlului V ”Contribuţii sociale obligatorii”, cuprinzând articolele 192-200, se abrogă.**
3. **Capitolul VI ”Contribuţia de asigurare pentru accidente de muncă şi boli profesionale” al Titlului V ”Contribuţii sociale obligatorii”, cuprinzând articolele 201-208, se abrogă.**
4. **Capitolul VII ”Contribuţia la Fondul de garantare pentru plata creanţelor salariale, datorată de persoanele fizice şi juridice care au calitatea de angajator potrivit art. 4 din Legea nr. 200/2006 privind constituirea şi utilizarea Fondului de garantare pentru plata creanţelor salariale, cu modificările ulterioare”,** **cuprinzând articolele 209-215, se abrogă.**
5. **După Capitolul VIII al Titlului V ”Contribuţii sociale obligatorii” se introduc două noi capitole, Capitolul IX "Contribuția asiguratorie pentru muncă", cuprinzând articolele 2201- 2207, și Capitolul X ”Dispoziții tranzitorii”, cuprinzând articolul 2208, cu următorul cuprins:**

**"Capitolul IX "Contribuția asiguratorie pentru muncă**

**Art. 2201**

**Contribuabilii care datorează contribuția asiguratorie pentru muncă**

Contribuabilii obligaţi la plata contribuţiei asiguratorie pentru muncă sunt, după caz:

a) persoanele fizice şi juridice care au calitatea de angajatori sau sunt asimilate acestora, pentru cetăţenii români, cetăţeni ai altor state sau apatrizii, pe perioada în care au, conform legii, domiciliul sau reşedinţa în România, cu respectarea prevederilor legislaţiei europene aplicabile în domeniul securităţii sociale, precum şi a acordurilor privind sistemele de securitate socială la care România este parte;

b) persoanele fizice cetăţeni români, cetăţenii altor state sau apatrizii, pe perioada în care au, conform legii, domiciliul sau reşedinţa în România, şi care realizează în România venituri din salarii sau asimilate salariilor de la angajatori din state care nu intră sub incidenţa legislaţiei europene aplicabile în domeniul securităţii sociale, precum şi a acordurilor privind sistemele de securitate socială la care România este parte.

**Art. 2202**

**Categorii de venituri pentru care se datorează contribuția asiguratorie pentru muncă** (1) Contribuţia asiguratorie pentru muncă se datorează pentru veniturile din salarii și asimilate salariilor, definite la art. 76, acordate de către contribuabilii prevăzuţi la art. 2201 lit.a), respectiv realizate de către persoanele fizice prevăzute la art. 2201 lit.b).

(2) Pentru veniturile prevăzute la alin. (1) se datorează contribuţia asiguratorie pentru muncă şi în cazul în care acestea sunt realizate de persoanele fizice aflate în situaţiile prevăzute la art. 60.

**Art. 2203**

**Cota contribuţiei asiguratorie pentru muncă**

Cota contribuţiei asiguratorie pentru muncă este de 2,25%.

**Art. 2204**

**Baza de calcul al contribuţiei asiguratorie pentru muncă**

(1) Baza lunară de calcul al contribuţiei asiguratorie pentru muncă o reprezintă suma câştigurilor brute realizate din salarii şi venituri asimilate salariilor, în ţară şi în străinătate, cu respectarea prevederilor legislaţiei europene aplicabile în domeniul securităţii sociale, precum şi a acordurilor privind sistemele de securitate socială la care România este parte, care include:

a) veniturile din salarii, în bani şi/sau în natură, obţinute în baza unui contract individual de muncă, a unui raport de serviciu sau a unui statut special prevăzut de lege. În situaţia personalului român trimis în misiune permanentă în străinătate, veniturile din salarii cuprind salariile de bază sau, după caz, soldele funcţiilor de bază corespunzătoare funcţiilor în care persoanele respective sunt încadrate în ţară, la care se adaugă, după caz, sporurile şi adaosurile care se acordă potrivit legii;

b) indemnizaţiile din activităţi desfăşurate ca urmare a unei funcţii de demnitate publică, stabilite potrivit legii;

c) indemnizaţiile din activităţi desfăşurate ca urmare a unei funcţii alese în cadrul persoanelor juridice fără scop patrimonial;

d) remuneraţia administratorilor societăţilor, companiilor/societăţilor naţionale şi regiilor autonome, desemnaţi/numiţi în condiţiile legii, precum şi sumele primite de reprezentanţii în adunarea generală a acţionarilor şi în consiliul de administraţie;

e) remuneraţia obţinută de directorii cu contract de mandat şi de membrii directoratului de la societăţile administrate în sistem dualist şi ai consiliului de supraveghere, potrivit legii, precum şi drepturile cuvenite managerilor, în baza contractului de management prevăzut de lege;

f) sumele reprezentând participarea salariaţilor la profit, potrivit legii;

g) sume reprezentând salarii, stabilite în baza unor hotărâri judecătoreşti rămase definitive şi irevocabile/hotărâri judecătoreşti definitive şi executorii;

h) indemnizaţiile şi orice alte sume de aceeaşi natură, altele decât cele acordate pentru acoperirea cheltuielilor de transport şi cazare, primite de salariaţi, potrivit legii, pe perioada delegării/detaşării, după caz, în altă localitate, în ţară şi în străinătate, în interesul serviciului, pentru partea care depăşeşte plafonul neimpozabil stabilit astfel:

(i) în ţară, 2,5 ori nivelul legal stabilit pentru indemnizaţie, prin hotărâre a Guvernului, pentru personalul autorităţilor şi instituţiilor publice;

(ii) în străinătate, 2,5 ori nivelul legal stabilit pentru diurnă, prin hotărâre a Guvernului, pentru personalul român trimis în străinătate pentru îndeplinirea unor misiuni cu caracter temporar;

i) indemnizaţiile şi orice alte sume de aceeaşi natură, altele decât cele acordate pentru acoperirea cheltuielilor de transport şi cazare, primite de salariaţii care au stabilite raporturi de muncă cu angajatori din străinătate, pe perioada delegării/detaşării, după caz, în România, în interesul serviciului, pentru partea care depăşeşte plafonul neimpozabil stabilit la nivelul legal pentru diurna acordată personalului român trimis în străinătate pentru îndeplinirea unor misiuni cu caracter temporar, prin hotărâre a Guvernului, corespunzător ţării de rezidenţă a angajatorului, de care ar beneficia personalul din instituţiile publice din România dacă s-ar deplasa în ţara respectivă, cu respectarea prevederilor legislaţiei europene aplicabile în domeniul securităţii sociale, precum şi a acordurilor privind sistemele de securitate socială la care România este parte;

j) indemnizaţiile şi orice alte sume de aceeaşi natură, altele decât cele acordate pentru acoperirea cheltuielilor de transport şi cazare, primite pe perioada deplasării, în altă localitate, în ţară şi în străinătate, în interesul desfăşurării activităţii, astfel cum este prevăzut în raportul juridic, de către administratorii stabiliţi potrivit actului constitutiv, contractului de administrare/mandat, de către directorii care îşi desfăşoară activitatea în baza contractului de mandat potrivit legii, de către membrii directoratului de la societăţile administrate în sistem dualist şi ai consiliului de supraveghere, potrivit legii, precum şi de către manageri, în baza contractului de management prevăzut de lege, pentru partea care depăşeşte plafonul neimpozabil stabilit astfel:

(i) în ţară, 2,5 ori nivelul legal stabilit pentru indemnizaţie, prin hotărâre a Guvernului, pentru personalul autorităţilor şi instituţiilor publice;

(ii) în străinătate, 2,5 ori nivelul legal stabilit pentru diurnă, prin hotărâre a Guvernului, pentru personalul român trimis în străinătate pentru îndeplinirea unor misiuni cu caracter temporar;

k) indemnizaţiile şi orice alte sume de aceeaşi natură, altele decât cele acordate pentru acoperirea cheltuielilor de transport şi cazare, primite pe perioada deplasării în România, în interesul desfăşurării activităţii, de către administratori sau directori, care au raporturi juridice stabilite cu entităţi din străinătate, astfel cum este prevăzut în raporturile juridice respective, pentru partea care depăşeşte plafonul neimpozabil stabilit la nivelul legal pentru diurna acordată personalului român trimis în străinătate pentru îndeplinirea unor misiuni cu caracter temporar, prin hotărâre a Guvernului, corespunzător ţării de rezidenţă a entităţii, de care ar beneficia personalul din instituţiile publice din România dacă s-ar deplasa în ţara respectivă.

(2) Nu se cuprind în baza lunară de calcul al contribuţiei asiguratorie pentru muncă sumele prevăzute la art. 142.

**Art. 2205**

**Excepţii specifice contribuţiei asiguratorie pentru muncă**

Contribuţia asiguratorie pentru muncă nu se datorează pentru prestaţiile suportate din bugetul asigurărilor sociale de stat, bugetul asigurărilor pentru şomaj, precum şi din Fondul naţional unic de asigurări sociale de sănătate.

**Art. 2206**

**Stabilirea şi plata contribuţiei asiguratorie pentru muncă**

(1) Persoanele fizice şi juridice prevăzute la art. 2201 lit.a) au obligaţia de a calcula contribuţia asiguratorie pentru muncă și de a o plăti la bugetul de stat, într-un cont unic, până la data de 25 inclusiv a lunii următoare celei pentru care se plătesc veniturile sau până la data de 25 inclusiv a lunii următoare trimestrului pentru care se plătesc veniturile, după caz. Persoanele fizice prevăzute la art. 2201 lit.b), efectuează plata contribuției până la data de 25 a lunii următoare celei pentru care se plătesc veniturile.

(2) Prin excepție de la prevederile alin. (1), persoanele fizice care îşi desfăşoară activitatea în România şi obţin venituri sub formă de salarii de la angajatori care nu au sediu social, sediu permanent sau reprezentanţă în România şi care datorează contribuţiile sociale obligatorii pentru salariaţii lor, potrivit instrumentelor juridice internaţionale la care România este parte, au obligaţia de a calcula contribuţia asiguratorie pentru muncă, precum şi de a o plăti lunar, până la data de 25 inclusiv a lunii următoare celei pentru care se plătesc veniturile, numai dacă există un acord încheiat în acest sens cu angajatorul.

(3) Calculul contribuţiei asiguratorie pentru muncă se realizează prin aplicarea cotei prevăzute la art. 2203 asupra bazei de calcul prevăzută la art. 2204, cu respectarea prevederilor art. 2205.

(4) Din contribuţia asiguratorie pentru muncă încasată la bugetul de stat, se alocă lunar, până la sfarșitul lunii în curs, o cotă de:

a) 15% se face venit la Fondul de garantare pentru plata creanţelor salariale constituit în baza Legii nr. 200/2006 privind constituirea şi utilizarea Fondului de garantare pentru plata creanţelor salariale, cu modificările ulterioare;

b) 20% se face venit la Bugetul asigurărilor pentru șomaj;

c) 5% se face venit la Sistemul de asigurare pentru accidente de munca si boli profesionale;

d) 40% se face venit la bugetul Fondului național unic de asigurări sociale de sănătate pentru plata concediilor medicale;

e) 20% se fac venit la bugetul de stat într-un cont distinct.

(5) Aprobarea metodologiei de distribuire a sumelor plătite de contribuabili în contul unic și de stingere a obligațiilor fiscale înregistrate de către aceștia se va stabili prin ordin al președintelui Agenției Naționale de Administrare Fiscală.

(6) În cazul în care au fost acordate sume pentru perioade anterioare, reprezentând salarii sau diferenţe de salarii, stabilite prin lege sau în baza unor hotărâri judecătoreşti rămase definitive şi irevocabile/hotărâri judecătoreşti definitive şi executorii, precum şi în cazul în care prin astfel de hotărâri s-a dispus reîncadrarea în muncă a unor persoane, sumele respective se defalcă pe lunile la care se referă şi se utilizează cota contribuţiei asiguratorie pentru muncă care era în vigoare în acea perioadă. Contribuţia datorată potrivit legii se calculează şi se plăteşte până la data de 25 a lunii următoare celei în care au fost plătite aceste sume.

**Art. 2207**

**Depunerea Declaraţiei privind obligaţiile de plată a contribuţiilor sociale, impozitului pe venit şi evidenţa nominală a persoanelor asigurate**

(1) Persoanele prevăzute la art. 2201 sunt obligate să declare contribuţia asiguratorie pentru muncă, datorată potrivit prevederilor prezentului capitol, până la termenul de plată prevăzut la art. 2206, prin depunerea declarației prevăzute la art. 147 alin. (1).

(2) În cazul în care au fost acordate sume pentru perioade anterioare, reprezentând salarii sau diferenţe de salarii, stabilite prin lege sau în baza unor hotărâri judecătoreşti rămase definitive şi irevocabile/hotărâri judecătoreşti definitive şi executorii, precum şi în cazul în care prin astfel de hotărâri s-a dispus reîncadrarea în muncă a unor persoane, contribuţia asiguratorie pentru muncă datorată potrivit legii se declară până la data de 25 a lunii următoare celei în care au fost plătite aceste sume, prin depunerea declaraţiilor rectificative pentru lunile cărora le sunt aferente sumele respective.

(3) Prevederile art. 147 alin. (4) - (22) sunt aplicabile în mod corespunzător.

**Capitolul X ”Dispoziții tranzitorii”**

**Art. 2208**

Dispoziții tranzitorii

(1) Pentru veniturile aferente anului fiscal 2017, contribuțiile sociale obligatorii sunt cele în vigoare în perioada căreia îi sunt aferente veniturile.

(2) Prevederile prezentului titlu se vor aplica veniturilor realizate începând cu data de 1 ianuarie 2018.

(3) În cazul în care au fost acordate sume reprezentând salarii/solde sau diferenţe de salarii/solde, pensii sau diferenţe de pensii, stabilite prin lege sau în baza unor hotărâri judecătoreşti rămase definitive şi irevocabile/hotărâri judecătoreşti definitive şi executorii, precum şi în cazul în care prin astfel de hotărâri s-a dispus reîncadrarea în muncă a unor persoane, sumele respective se defalcă pe lunile la care se referă şi se utilizează cotele de contribuţii sociale obligatorii în vigoare în acea perioadă. Contribuţiile sociale obligatorii datorate potrivit legii se calculează, se reţin la data efectuării plăţii, se plătesc și se declară până la data de 25 inclusiv a lunii următoare celei în care au fost plătite aceste sume.”

**Titlul VII – Taxa pe valoarea adăugată**

1. **La articolul 297, după alineatul (7) se introduce un alineat nou, alineatul (8), cu următorul cuprins:**

“(8) Organele fiscale competente au dreptul de a refuza deducerea TVA dacă, după administrarea mijloacelor de probă prevăzute de lege, pot demonstra dincolo de orice îndoială, că persoana impozabilă știa sau ar fi trebuit să știe că operațiunea invocată pentru pentru a justifica dreptul de deducere era implicată într-o fraudă privind taxa pe valoarea adăugată care a intervenit în amonte sau în aval în lanțul de livrări/prestări.”

**Titlul VIII – Accize și alte taxe speciale**

1. **La articolul 449, alineatul (3), litera b) se modifică și va avea următorul cuprins:**

„b) confiscarea cisternelor, recipientelor şi mijloacelor de transport utilizate în transportul produselor accizabile, în cazuril prevăzute la lit. i) și k);”

**Titlul IX - Impozite si taxe locale**

1. **La articolul 470, alineatul (5) se modifică tabelul și va avea următorul cuprins :**

|  |  |  |  |  |
| --- | --- | --- | --- | --- |
| Numărul de axe şi greutatea brută încărcată maximă admisă | | | Impozitul  (în lei/an) | |
| Ax(e) motor(oare) cu sistem de suspensie pneumatică sau echivalentele recunoscute | Alte sisteme de suspensie pentru axele motoare |
| I | două axe | | | |
|  | 1 | Masa de cel puţin 12 tone, dar mai mică de 13 tone | 0 | 142 |
|  | 2 | Masa de cel puţin 13 tone, dar mai mică de 14 tone | 142 | 395 |
|  | 3 | Masa de cel puţin 14 tone, dar mai mică de 15 tone | 395 | 555 |
|  | 4 | Masa de cel puţin 15 tone, dar mai mică de 18 tone | 555 | 1257 |
|  | 5 | Masa de cel puţin 18 tone | 555 | 1257 |
| II | 3 axe | | | |
|  | 1 | Masa de cel puţin 15 tone, dar mai mică de 17 tone | 142 | 248 |
|  | 2 | Masa de cel puţin 17 tone, dar mai mică de 19 tone | 248 | 509 |
|  | 3 | Masa de cel puţin 19 tone, dar mai mică de 21 tone | 509 | 661 |
|  | 4 | Masa de cel puţin 21 tone, dar mai mică de 23 tone | 661 | 1019 |
|  | 5 | Masa de cel puţin 23 tone, dar mai mică de 25 tone | 1019 | 1583 |
|  | 6 | Masa de cel puţin 25 tone, dar mai mică de 26 tone | 1019 | 1583 |
|  | 7 | Masa de cel puţin 26 tone | 1019 | 1583 |
| III | 4 axe | | | |
|  | 1 | Masa de cel puţin 23 tone, dar mai mică de 25 tone | 661 | 670 |
|  | 2 | Masa de cel puţin 25 tone, dar mai mică de 27 tone | 670 | 1046 |
|  | 3 | Masa de cel puţin 27 tone, dar mai mică de 29 tone | 1046 | 1661 |
|  | 4 | Masa de cel puţin 29 tone, dar mai mică de 31 tone | 1661 | 2464 |
|  | 5 | Masa de cel puţin 31 tone, dar mai mică de 32 tone | 1661 | 2464 |
|  | 6 | Masa de cel puţin 32 tone | 1661 | 2464 |

1. **La articolul 470, alineatul (6) se modifică tabelul și va avea următorul cuprins**

|  |  |  |  |  |
| --- | --- | --- | --- | --- |
| Numărul de axe şi greutatea brută încărcată maximă admisă | | | Impozitul  (în lei/an) | |
| Ax(e) motor(oare) cu sistem de suspensie pneumatică sau echivalentele recunoscute | Alte sisteme de suspensie pentru axele motoare |
| I | 2+1 axe | | | |
|  | 1 | Masa de cel puţin 12 tone, dar mai mică de 14 tone | 0 | 0 |
|  | 2 | Masa de cel puţin 14 tone, dar mai mică de 16 tone | 0 | 0 |
|  | 3 | Masa de cel puţin 16 tone, dar mai mică de 18 tone | 0 | 64 |
|  | 4 | Masa de cel puţin 18 tone, dar mai mică de 20 tone | 64 | 147 |
|  | 5 | Masa de cel puţin 20 tone, dar mai mică de 22 tone | 147 | 344 |
|  | 6 | Masa de cel puţin 22 tone, dar mai mică de 23 tone | 344 | 445 |
|  | 7 | Masa de cel puţin 23 tone, dar mai mică de 25 tone | 445 | 803 |
|  | 8 | Masa de cel puţin 25 tone, dar mai mică de 28 tone | 803 | 1409 |
|  | 9 | Masa de cel puţin 28 tone | 803 | 1409 |
| II | 2+2 axe | | | |
|  | 1 | Masa de cel puţin 23 tone, dar mai mică de 25 tone | 138 | 321 |
|  | 2 | Masa de cel puţin 25 tone, dar mai mică de 26 tone | 321 | 528 |
|  | 3 | Masa de cel puţin 26 tone, dar mai mică de 28 tone | 528 | 775 |
|  | 4 | Masa de cel puţin 28 tone, dar mai mică de 29 tone | 775 | 936 |
|  | 5 | Masa de cel puţin 29 tone, dar mai mică de 31 tone | 936 | 1537 |
|  | 6 | Masa de cel puţin 31 tone, dar mai mică de 33 tone | 1537 | 2133 |
|  | 7 | Masa de cel puţin 33 tone, dar mai mică de 36 tone | 2133 | 3239 |
|  | 8 | Masa de cel puţin 36 tone, dar mai mică de 38 tone | 2133 | 3239 |
|  | 9 | Masa de cel puţin 38 tone | 2133 | 3239 |
| III | 2+3 axe | | | |
|  | 1 | Masa de cel puţin 36 tone, dar mai mică de 38 tone | 1698 | 2362 |
|  | 2 | Masa de cel puţin 38 tone, dar mai mică de 40 tone | 2362 | 3211 |
|  | 3 | Masa de cel puţin 40 tone | 2362 | 3211 |
| IV | 3+2 axe | | | |
|  | 1 | Masa de cel puţin 36 tone, dar mai mică de 38 tone | 1500 | 2083 |
|  | 2 | Masa de cel puţin 38 tone, dar mai mică de 40 tone | 2083 | 2881 |
|  | 3 | Masa de cel puţin 40 tone, dar mai mică de 44 tone | 2881 | 4262 |
|  | 4 | Masa de cel puţin 44 tone | 2881 | 4262 |
| V | 3+3 axe | | | |
|  | 1 | Masa de cel puţin 36 tone, dar mai mică de 38 tone | 853 | 1032 |
|  | 2 | Masa de cel puţin 38 tone, dar mai mică de 40 tone | 1032 | 1542 |
|  | 3 | Masa de cel puţin 40 tone, dar mai mică de 44 tone | 1542 | 2454 |
|  | 4 | Masa de cel puţin 44 tone | 1542 | 2454 |

1. **La articolul 493, alineatul (8) se modifică și va avea următorul cuprins :**

„(8) Contravenţiilor prevăzute în prezentul capitol li se aplică dispoziţiile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare, inclusiv posibilitatea achitării, pe loc sau în termen de cel mult 48 de ore de la data încheierii procesului-verbal ori, după caz, de la data comunicării acestuia, a jumătate din minimul amenzii.”

**Titlul XI – Dispoziții finale**

1. **La articolul 502, după alineatul (2) se introduce un nou alineat, alineatul (3) cu următorul cuprins:**

”(3) Trimiterile cuprinse în alte acte normative din domeniul asigurărilor sociale, la „contribuția individuală de asigurări sociale” sau „contribuția individuală de asigurări sociale de sănătate” se înlocuiesc, după caz, cu „contribuția de asigurări sociale” sau „contribuția de asigurări sociale de sănătate”.

**Art. II Prin derogare de la prevederile art. 4 din Legea nr. 227/2015 privind Codul fiscal, cu modificările şi completările ulterioare, prevederile Art. I intră în vigoare la data de 1 ianuarie 2018.**

**Mihai TUDOSE**

**PRIM-MINISTRU**